شیرازنامه – كولتور مه‌گه‌زین\nپێشەوا کاکەیی – قه‌سیده‌ی شیرازنامه – بەشی هەشتەم\nBy پێشەوا کاکەیی\t Last updated ئازار 30, 2019\nهێڵكاری ئانتۆمی مرۆڤ - سه‌ده‌ی چوارده - منصور ابن محمد ابن احمد - له‌ژێر كاریگه‌ری ابن سینا\nئەو دەمەتان باش…دوای ساڵێک و چەند مانگێک، دێمەوە خزمەتتان. بە خودێی وەک گوڵعەنبەرتان لێ هاتووە، بە جارێک بیری ئینگۆم دەکرد. پرسیارێکم بە مێشکدا هات، ئاخۆ بۆچی ڕەشداگەڕاوم، نازانم بۆ وا هەست دەکەم، ئاسمان بێ پایەیە و خەریکە کەلاوەی دڵم دەڕووخێت. خۆ دەشزانم ئەم دڵە بچکۆڵانـەیەم، ئاسمانسازیی تێدا ڕەخساوە، بیر لە هەرچی ئەستێرە و مانگ و هەسارەیە دەکاتەوە، بیر لە هەموو گەردوون دەکاتەوە. لە نێو ئەو گەردوونە گەورەدا، ترسێکی کەم تا زۆرم هەیە، کە نازانم دڵ بێ پێچکەیە یان ئاسمان. دڵم دەیەوێت هەردەم ببزوێ، حەزی لە ئەوینداریی پشت پەردەیە، تاوەکینێ بیناسێ؛ ئەم زەمینە پان و پۆڕە بپشکنێ. چیت لێ وەشێرم، دەبەر بوونتان زێدەتر ژیانم پێ بدرێ؛ ئاخر ڕەوایە من بڕۆم و وەک گوڵ ڕەشداگەڕێی؛ هاودەمی کەی وەهایە، لە بوونتان بێ خەبەر بم. فەتانەی سەید زادەی ڕۆحبەر، تاوەکوو نەچینە بنج و بناوانی هەر شتێک، پایەکان لە لەرزە ناسرەوتێن، خۆ هیچ وەختێکیش، هاودەمیی تێکڕا و پێکڕا ناگەنە جێ؛ لێ دڵ ئاوێک بە گوفتاریدا نەکات، دڵ لە کردەدا دەوەستێ. گەشانەوەی هەر دڵێک، بەستراوە بە خوددەوە؛ دڵ دەیەوێت لێ بدات و گەشە بکات، ڕووەو زانین بڕوا، عاسێ نەبێ و ڕووەو عاسمان بێ. زەمین و عاسمان لە تاریکییدا پێک نەیەنەوە، ڕامێنین لەو هەموو تەرزەژینەی زەمین و دڵ بداتەوە ترپەترپ، ئەم تەرزە پڕ ڕەنگینەی زەمین، چی لە ئێمەی دەوێت، گەر ناسینی خود نەبێت؛ تاوەکینێ ڕامێنین و دانەمێنین. بۆ ئەوە لە زەمین نین وەک گوێرەکەیەک لەو دەشتانە بـەرەڵا بین و تێر بلەوەڕێین، دوایی لۆژەلۆژمان بێت و نەزاین ڕوو لەکوێ بکەین و چۆن لە سەوزیدا بلەوەڕێین. نامەوێت لە مانگا یان گایەکی کێوی بدەم، با هێندە چنۆک و خاپینۆک نەبین، چ لە ژیانی ئەوان دەگوزەرێ؛ مەگەر مرۆڤیش شەڕی دووەمی هەر بۆ لەوەڕین نییە؟ ئەوەی دەمەوێت لە زەمینەوە بۆ عاسمانێ بگێڕمەوە، ئەوەیە هەموو شتێک دە گیرفان ئاخین نییە. هەر لەبەر ئەوەشە، با زەمین و عاسمان دوودڵ نەبێت، لەباری یەکانگیرییدا وێک بێنەوە.\nئیبن سینا نیم، وەلێ لای ئەوم؛ وەختێک ئەو نامەیە دەنووسم، هەم برینپێچم، هەم خوێن لێ چۆڕاوم. هەم دەنووسم تا چاڵی دڵ پڕ بکەمەوە؛ هەمیش وەک نەشتەر، بە نووکی قەڵەم، قووڵایـیی دڵ هەڵدەکۆڵم، تا بزانم چ باسە و تا کوێی زام دەڕۆم. هەم بە کەلامی شەکری ئەمڕۆت، خۆم دەدوێنم؛ هەمیش بە کەلامی تاڵی ڕۆژگارم، تۆ دەدوێنم. دەمەوێت بزانم کە ئێوەی ڕۆحگوڵ، لە کوێی جیهاندان، بۆ وەی خۆم بزانم، ئایا لە جیهاندا هەم. بە جیهانبوونی من، لە بە جیهانکراوی تۆوەیە، وەک چۆن بە جیهانکراوی تۆ، لە بە جیهانکراوی منەوەیە. فەتانەی ڕۆح… خۆ ئەم بە جیهانکراوە، لە باری تەعالاوە نییە، بڵێین خودا دە کوێدا هەڵگرین؛ بەڵکوو باسەکە لەوەوەیە، کە ئایا ئەم چەپگەردییە، دەردی عیرفانە یان زەمانەیە. دەزانی چی، فەتانەی خادم فارس، با شتێک بڵێم: بیرم لەوە دەکردەوە، کە تیرهاوێژ تیرێک دەهاوێژێ، ناچێتە نێو دڵ و سەر سیخ دەکات، ئیدی ئەوکات ئەوە بزانە کە تیر بەرکەوتووەکە، بیر لە دوو حاڵەت دەکاتەوە، لە حاڵێکدا: ڕامانی تیژ دەڕوا، وەک ئەو تیرەی بە تەواوی بەرینەکەوووە و سەر سیخانە جیهانی دڵی جێهێشتووە؛ لە حاڵێکی دیکەشدا: بیر لەو تکە خوێنە دەکاتەوە، کە لێی چۆڕاوە و تیر درکی پێ نەکردووە. تیر دەڕوا بە دڵشکاویی و خوێنیش وەک تکاو، مەقامی ئەوین دەڵێ. تۆ سەرنج بدە، ئێمە چۆن بە جیهانکراوی جیهانی دڵ بین، کە تیر و خوێن بێ ئاگا بن و نەچنەوە نێو یەک جیهان!\nفەتانەی خادم فارس، با ڕاشکاو بین، لەم زەمەندا، عیشق گۆڕانی بەسەردا هاتووە، نەک بە ویستی تۆ و من، بەڵکوو لەبەر پێداویستیی ناوجوودییەکان، کە لە پڕ ڕوو دەکەنە کۆمـەڵانی خەڵک؛ ئەمیش هەر دەستکردی مرۆڤ!. سەردەمی نامەی کاغەز و کاری وەرزێری نییە، سەردەمی یاخیبوون نییە، دوو ئەویندار بچنە نێو ئەشکەوت و تا دڵی دایە و بابەکان لە خورپەی پڕ دڵەڕاوکێ دادەمرکێتەوە؛ ئینجا بگەڕێنەوە ئاوایی. نا، بەڵکوو ئێستاکە تیرکە لە هەردوو لاوەیە و بگرە لە تەکنۆلۆژیاوە خێراتر ئەم تیر و کەوانە بەر یەک دەکەون؛ دایە و بابە بابەتێکی لاوەکییە. دڵشکان لە کۆندا زووتر هەوڵی چاکبوونەوەی دەدرا، چۆن لە ناوەوەی دڵ نەبوو، بەڵکوو تیرەکان لە دەرەوە ئاڕاستەیان دەکردن و دەیانویست بریندار ببن. لێ ئێستاکە دەبێت عیشق بە جۆرێکی دی بیدەینەوە بەر باس، گەر نموونەیەک وەربگرین لە ئێستاماندا، ڕەنگە ئەم تراژێدیایە لە بابەت بێتە دەرێ و بێتە جێی گاڵەتەئامێز. عیشقی ئەم سەدەیە، درێژەناکێشێ و بەر بزماری تەنکۆلۆژیا دەکەوێت. عیشق ڕووتبوونەوەیەکی دییە، کەی لە ڕووتی لایدا، بەر بزماری فەیسبووک دەکەوێت و سڕ دەکرێت. عیشق دەچێتە حاڵەتی سڕبوونەوە!…لێ، عیشق لە کولتووری کۆنی ڕاستەقینەی زەمین کەوتووە و لە ئاسمانیشدا کەمێ ڕواڵەت. بۆ وەی باسێک بۆ عیشقی زەمینیی و ئاسمان بکەینەوە، دەگەڕێینەوە بۆ ڕابڕدوو، تا هیچ نەبێت پەنجەرەیەک بۆ جوانیی بکەینەوە و لێی بدوێینەوە.\nهێڵكاری ئانتۆمی مرۆڤ – سه‌ده‌ی چوارده – منصور ابن محمد ابن احمد – له‌ژێر كاریگه‌ری ابن سینا\nلەبارەی عیشیقی زەمینیی و ئاسمانییەوە:-\nلە عیشقی ئاسمانییدا، هەمیشە مەیلێکی قووڵبوونەوە و ڕۆچوونە نێو خودی خۆت زیاتر گەرەکە، هەتا وا هەست دەکەیت، دەبێت زەمین سەرتاپا ببێتە زەریایەک، مەلەی تێدا بکەیت؛ تاکوو نوقم بیت و جارێک بخنکێیت، هەست بکەیت بوویتە مەلەوان. لە عیشقی زەمینیدا، هەمیشە سەرکەشییەکی فڕین هەیە، زیاد لە باڵێک هەیە بۆ فڕین، هەست دەکەیت ئاسمان بەشی فڕینت ناکات؛ سەد جار تەنە ئاڵۆزەکانی خۆت پەرش دبن و دەچنەوە نێو یەک، خەیاڵ بە سەد لادا دەتبەن و دەتکەنە پاڵەوان. فەتانەی ڕۆحبەر، بۆچی من وەهای نابینم، کە عیشقی سێکۆچکە هەبێت، یان بە دیوێکی دیکەدا بڵێم: لە یەک کاتدا، مرۆڤ هەم عاشقی بەرانبەر و هەم خودا بێت؛ پێم وایە مرۆڤ ناتوانێت لە یەک ساتدا دوو ئەوین پێکرا، درێژەی پێ بدا. مرۆڤ دەتوانێت لە کاتی جیاجیادا هەموو عیشقێک تێپەڕێنێت، وەلێ ناتوانێت تیکڕا ئەوە بکات. فەتای سەید زادەی ڕۆحبەر، تۆ بگەڕێوە بۆ ئەوینی زولەیخا، دەبینین سەرەتا «ئاموون»خودایەتی، دوا جار تێکی دەشکێنێت چۆن هەست دەکات یوزارسیف بۆتە هەمووی. وەختێک کە عاشقی یوزارسیف بووە و دواتر پێی دەگات، ئینجا لە دڵی یوزارسیفەوە، عاشقی خوداکەی دەبێت و یوزارسیف دەبێتەوە بە پلە دووی زولەیخا. مرۆڤ وەختێک بیەوێت لە عیشقی زەمینییەوە سەر بکێشێت بۆ ئاسمانی، دەبێت ئەو پەیوەندییە ڕەگەزییە تێپەڕێنێت و یەکێکیان لە لووتکەدا بهێڵێت. ئەگەر چی عیشق لە دیدگای «عەینولقۆزاتی هەمەدانی»یەوە، بۆ سێ جۆر دابەش دەکات. کە پێی وایە: عیشقی مەزن و ناوەند و بچووک هەیە.\nعیشقی بچووک: عیشقی مرۆڤە بۆ خودا. عیشقی گەورە: عیشقی خودایە بۆ مرۆڤ. عیشقی مامناوەند: عیشقی مرۆڤەکانە بۆ یەکدی. باسەکەمان لەبارەی عەینولقۆزات نییە؛ بـەڵام ئەو وەهای دەبینێت، کە لە دوو عەشقەکەدا مرۆڤ بۆ خودا و خودا بۆ مرۆڤ، پەیوەندییەک نامێنێتەوە بۆ نێوان خودی مرۆڤەکان. ئەگەرچی من پێم وایە: مادام مرۆڤەکان خواست و ئارەزوویان هەیە، دەبێت خۆشەویستی لە نێوانیادا هەبێت. کەی خواست و ئارەزوو پووکایەوە، ئەم پەیوەندییەش دەپووکێتەوە و ئیدی دەپچڕێت. عیشقی یەکەم و دووەمیش، ڕوانگەیەکی دیکەم هەیە بۆی، کە تیکڕا و پێکڕا گەشە دەکەن و دەکوژێنەوە. فەتانەی خادم فارس، لە نامەی دادێت، درێژەپێدەری ئەوین دەبین و دەچینە یەکێ لە بابەتەکانی دیکە. لێرە لای ئیبن سینا، دەرمانی دڵ سەختە، کە خۆت نەبیتە دەرمان. بۆیە نابمە مایەی سەهێشەی ئینگۆ، لە کورتیدا بیبڕێنمەوە، لە نامەی داهاتووم «ئەبوماهیر شیرازی»دەبێتە میوانی ئێمە. هەردەم ساغ بن و شادمان بن؛ تا نامەی داهاتوو بە خوداتان دەسپێرم.\nهەمەدان، گەنج تەپە، لالەجین\n١٢-١٣/ ٠٨/ ٢٠١٨


هێزەکانی عێراق ناوچەی فوراتی سەروو لە پاشماوەکانی داعش پاکدەکەنەوە\nهەفتەی رابردوو ئۆپەراسیۆنێكی ئەمنی ئەنجامدرا بۆ شوێنپێهەڵگرتنی پاشماوەکانی داعش و بەهێزکردنی ئەمنیەتی سنوور لەگەڵ سوریا.\nسەربازانی عێراقی لە بازگەیەکی چاودێریی سەر سنووری عێراق-سوریا جێگیرکراون. [خاوەنی وێنە: فەرماندەیی پاسەوانانی سنوری عێراق]\nهێزەکانی عێراق ئۆپەراسیۆنێکی ئەمنییان دەستپێکرد رۆژی شەممە (14 تەمموز) بۆ پاککردنەوەی ناوچەکانی فوراتی باڵا لە پاشماوەکانی رێکخراوی "دەوڵەتی ئیسلامی لە عێراق و شام" (داعش).\nئۆپەراسیۆنەکە لەژێرناوی "ئوسود جەزیرە" (شێرەکانی دوورگە)دا ئامانجێتی بگەڕێت بەدوای پاشماوەکانی داعشدا لەو ناوچانە کە لە شاڕێگەی حەدیسە-بێجییەوە درێژدەبنەوە تا سەر سنووری سوریا و بەنێو ئەنبار و نەینەوادا تێده‌په‌ڕن.\nقائیمقامی قائیم، ئەحمەد دوله‌یمی، چوارشەممە (18 تەمموز) بە دیارونای وت یەکە گەورەکانی فەرماندەیی ئۆپەراسیۆنەکانی جەزیرە، یەکەکانی فریاگوزاری و خێڵەکیەکان، بەپشتگیریی هێزی ئاسمانی هاوپەیمانان، بەشداریده‌كه‌ن لە ئۆپەراسیۆنەکەدا.\nوتی تائێستا ئۆپەراسیۆنەکە بۆتە هۆی دۆزینەوەی کەمپێکی داعش کە چەند عەرەبانەیەکی تێدابووە و بەتەواوی تێکشکێنراون.\n"هێزەکانمان بەردەوامن لە گەڕان لە ناوچەکەدا بۆ بنکەکانی دوژمن و شوێنکەوتنی پاشماوەکانیان."\nئۆپەراسیۆنەکە بەشێكە لە هەوڵی پاراستنی سنوور لەگەڵ سوریا، کە هێزەکانی عیراق ئەمنیەتیان بەهێزکردووە بۆ رێگرتن لە دزەکردنی ئەندامانی داعش بۆ نێو خاکی عێراق.\nده‌وریه‌كانی چاودێری و روماڵکردن بەدرێژایی سنوورەکە زیادکراون.\nدوله‌یمی وتی: "هەوڵێکی گەورە دراوە بۆ پاراستنی سنوورەکانی خۆرئاوای وڵات و ناوچە بیابانیەکان."\nدەربارەی دۆخی ئەمنیی قائیم، دوله‌یمی وتی لەئێستادا دۆخەکە سەقامگیرە و "هەموو شتێك کۆنترۆڵکراوە".\nوتی سەقامگیریی ئەمنی و خزمەتگوزاری پەرەپێدراو ئاسانکاریی كردووه بۆ گەڕانەوەی خێزانی ئاوارەی زیاتر و ئاماژەیکرد بەوەی 23 خێزان لەم هەفتەیەدا گەڕاونەتەوە بۆ شارەکە.\nوتیشی: "گەڕانەوەی خۆبەخشانەی خێزانە ئاوارەکان زیاددەکات چونکە لە چەند مانگی رابردوودا بەهەزاران خەڵکی ئاوارە گەڕاونەتەوە لە کەمپ و پەناگەکانەوە لە رەمادی و فەلوجە و حەبانیەوە."\nبەرپرسان: قائیم 'بەتەواوی پاککراوەتەوە' لە پاشماوەی تەقەمەنیه‌كانی جەنگ\nئەم شارەی پارێزگای ئەنبار هەفتانە بڕی 400 خێزانی ئاوارەی بۆ دەگەڕێتەوە.\nهێزی ئاسمانی عێراق پێگەیەکی داعش لە قائیم تێکدەشکێنێت


Diplomatic Magazine | سیستەمی ئابوری هەرێمی کوردستان\nئایا هەرێمی کوردستان چ جۆرە سیستەمێکی ئابوری هەیە؟ دەبێت چ سیستەمێکی ئابوری هەبێت؟ قەیرانی چیە؟\nسەرەتا هەندێک بڕوایان وەهایە کە هەرێم ئابوری نیە، هەتا سیستەمی هەبێت، ئەم قسەیەم لە زۆر شوێن بیستوە. بەڵام بەڕای من ئابوری هەیە و سیستەمیش هەیە، بەڵام نە گونجاوە و نە سودبەخشە. ئەگەر چەمكیک هەبێت سیستەمی ئابوری هەرێمی کوردستانی پێ پێناسە بکەین چەمکی قۆرغکارییە، یان مۆنۆپۆلی.\nدیارە دەبێت بە ئاگاییەوە مامەڵە لە گەڵ ئەم چەمکەدا بکەین. مۆنۆپۆلی لە ئابوری بازاڕدا یان ئازاددا ڕەنگە بێتە ئاراوە، بۆ ماوەیەک یان هەتا ئاستێک، بەڵام ئەو مۆنۆپۆلییە، پەیوەستە بە نرخەوە، زۆر جیاوازە لە مۆنۆپۆلی هەرێم.\nقۆرغکاری هەرێم یان قۆرغکاری لە هەناو ئابوری هەرێمدا کارێکی ئابوری نیە، هێندە سیاسی و هێزە. لای مارکس و ئادەم سیمیسیش کەڵەکەکردنێک هەیە پێش کەڵەکەکردنی سەرمایەدارییە، سیمیش ناوی دەنێت کەڵەکەکردنی پێشتر، مارکس ناوی دەنێت کەڵەکەکردنی سەرەتایی، پریمەتیڤ. لای مارکس کەڵەکەکردنی سەرەتایی یان بەرایی ڕۆڵێکی ئێجگار گرنگی هەیە، ئەو بۆ ئەوەی بۆ خوێنەرانی ڕون بکاتەوە بە گوناهی یەکەمی ناو ئاینی مەسیحی و ئاینەکانی تری دەشوبهێنێت، دیارە ئەو چەمکی تیولۆجی بەکاردەهێنێت.\nوەک دەزانن هەموو سیستەمی ئاینی لە سەر بنەمای گوناهێک بونیادنراوە کە ئادەم لە بەهەشت کردی. بەوجۆرە سیستەمی سەرمایەداری لە سەر بنەمای کەڵەکردنی سەرەتایی بونیادنراوە. بێگومان لە هەرێم ئێمە لە قۆناغی کەڵەکەکردنی سەرمایەداین، لە هەمانکاتدا لە هەناو سیستەمی سەرمایەداریدا نین، بەو جۆرە کە سەرمایەداری بانگەشەی بۆ دەکات. چونکە سەرمایەداری بە هەموجۆرێک دژ بە قۆرغکارییە. کەواتە مانای چیە سیستەمێکی ئابوری بەرایی هەبێت لە سەر بنەمای قۆرغکاری. سەرەتا دەبێت کار لە سەر سەرەتا بکەین.\nسەرەتا سیستەمی هەرێم بە دەستبەسەراگرتن دەست پێدەکات.\nبۆ ئەوەی کەسێک بتوانێت دەست بە سەر شتێکدا، بوارێکدا، سەرچاوەیەکدا بگرێت، دەبێت هێزی هەبێت، ئەگینا ناتوانێت دەست بە سەراگرتنەکەی بپارێزێت. کەواتە ئێمە لە سەرەتادا ئابوریمان نیە، بەڵکو هێزمان هەیە کە دەست دەگرێت بە سەر سەرچاوەکاندا و دەبێتە خاوەنی. بەڵام ئەم خاوەندارێتیە دەبێت بپارێزرێت و هێزەکە دەبێت بەردەوامی پێبدرێت و بۆیە جۆرێک لە سیستەم دێتە ئاراوە، کە فراوانکردنی خاوەندارێتیە لە ناو ئەوانەدا کە دەتوانن مەترسی دروست بکەن بۆ دەست بە سەراگرتنەکە. لێرەوە توێژێک لە خەڵکانی خاوەن هێزی خاوەن سەرمایە دروست دەبن. دەکرێت ئەمە کرۆکی سیستەمی بەرایی یان سیستەمی پێشینەی ئێمە بێت.\nبەڵام ئەمە گەشە دەکات و مۆدێلی تری لێدەبێتەوە. بەڵام قۆرغکاریی وەک سیستەمێک هەرچەندە پەرە بسێنێت هەر سنوردار دەمێنێتەوە. قۆرغکاریی هەمیشە زیاتر پشت بە هێز و سیاسەت دەبەستێت لەوەی بە ڕێسای ئابوری. بۆیە ناتوانین قسە لە سەر ئازادی بکەین کاتێک قۆرغکاری کرۆکی سیستەمەکەیە. ناتوانین قسە لە سەر دەرفەت بکەین کارتێک کە قۆرغکاری کرۆکی سیستەمەکەیە.\nناتوانین باس لە گەشە بکەین کاتێک باس لە قۆرغکاری دەکەین. کەواتە پێش ئەوەی باس لە سیستەمی ئابوری بکەین، دەبێت باس لەوە بکەین کە ئایا ئەو سیستەمە سیاسیە چیە کە ئابورییەکەی تیادا دێتە دی و چ جۆرە پەیوەندییەک هەیە لە نێوان ئابوری و سیاسەتدا. ئەگەر لە تیورەکانی ئاچەمئۆغلۆ و جەیمس بنواڕین بە لای ئەوانەوە قۆرغکاری هۆکاری سەرەکی هەژارییە لە وڵاتانی دواکەوتی ئابوریدا.\nلە هەمانکاتدا قۆرغکاری ڕێگەرە لە داهێنان و پێشکەوتن و کێبڕکێ و بیری نوێ و هاتنە ناوەوەی ئەکتەری نوێ. قۆرغکاری دەسەڵات بەخشە، بۆ نمونە ئەگەر سیاسیە کوردەکان بیانەوێت کەسێک ببیتە ملیونێر، ئەوا زۆر بە ئاسانی لە هەفتەیەکدا دەیکەن بە ملیونێر. تەنها بۆ نمونە زۆرجار ڕێگری دەکەن لە هاتنی کاڵایەک، پاش هەفتەیەک هاوردەی ئەو کاڵایە لەلایەن کەسێکەوە ڕێگەی پێدەدرێت، ئینجا لە نامەویەکی کورتدا ئەو کەسە دەبێتە ملیونێر. ئەمە زەقترین نمونەی دابەشکردنی قۆرغکارییە.\nقۆرغکاری شۆڕ دەبێتەوە بۆ هەناو هەموو بوارەکانی کۆمەڵگا. بۆ پۆست، بۆ دەرفەت، بۆ هاوکاری، بۆ پرۆژە، بۆ هەموو شتێک. قۆڕگکاری جۆرێکە لە کۆنترۆڵ کە لە درێژمەودادا دەبێتە هۆی کوشتن. ئەمە کرۆکی زۆر سیستەمە لە دونیادا. سیستەمی سۆشیالیزمی یەکێکە لە دەرکەوتە باڵاکانی، بەڵام سیستەمی دیکاتۆریەتی وڵاتانی سێ، سیستەمی حوکمی حیزبی، زۆر سیستەمی تریش پەیڕەوی دەکات. یەکێک لەو هەوڵانەی کە ویستویەکی بە گژ ئەم جۆر سیستەمەدا بچێتەوە دیدی بزوتنەوەی گۆڕان بوە، هەرچەندە هێشتا وەک دیدێکی تیوری فۆرمەلە نەکراوە. دەکرێت بڵێین کە دیدی گۆڕان بەم جۆرەیە: داهات لە قۆرغکاری حیزب و کەسەکانی بێتە دەرەوە، بدرێتە دەست حکومەت، لە ڕێگای حکومەتەوە بە سەر کەرتەکانی کۆمەڵگادا دابەش بکرێت.\nچونکە لە سیستەمەی قۆرغکاری هەرێمدا حکومەت ڕۆڵی پاراستن و مەیسەرکردنی قۆرغکارییەکەی هەیە، نەک بەڕێوەبردنی خواستی خەڵک. کرۆکی سیستەمی قۆرغکاری دوبارەبونەوەیە. لە هەناو ئەم دوبارەبونەوەدا مەرگ بەرهەم دێت. چونکە کێبڕکێ و داهێنان و نوێبونەوە و بەرەوپێشچون بونی نیە. هەموو ئەمانە کرۆکی سیستەمی سەرمایەدارین. لە سیستەمی سەرمایەداریدا نابێت هیچ کەسێک یان کۆمپانیایەک بۆ هەمیشە قازانج بکات، دەبێت قازانج هەتا ئەو ساتە بێت کە کۆمپانیاکە بێ ڕکەبەرە.\nبەڵام لە سیستەمی ئازاد و کراوەدا نابێت هەمیشە کۆمپانیایەک بێڕکەبەربێت. ئێمە ناتوانین باس لە ڕیفۆرمی سیاسی بکەین هەتا ئەم قۆرغکارییە تێک نەشکێنین. بۆ نمونە ئەگەر کەسێک بیرۆکەیەکی هەبێت، بە هیچ شێویەک ناتوانێت بیکاتە پرۆژە، چونکە نە پارە و نە دەرفەت و نە سەرمایە و ئەگەر بواری لە بەردەمدایە، هەموو ئەمانە قۆرغکراون. ئابوری قۆرغکراو کەس یان هێزی قۆرغکەر دەهێنێتە ئاراوە\nکە هەمیشە دەبێت هەموو جوڵەیەکی ئابوری بە سودی ئەوان یان بەشێک لە سودی ئەوان بێت.\nدووەم، چۆن لە قۆرغکارییەو بگوێزینەوە بۆ ئازاد یان کراوە؟


کوشتنی ژن/ مرۆڤ، دەرئەنجامی کوشتنی عەقڵە!\nYou are at:Home»بیروڕا»کوشتنی ژن/ مرۆڤ، دەرئەنجامی کوشتنی عەقڵە!\nBy nuche.net on\t 2019/01/29 بیروڕا, تایبه‌ت\nفەیلەسوفی ئەڵمانی فریدریش نیتشە دەڵێت، ئەگەر لە کۆمەڵگەیەک دا (ئستاتیکا) نەما، هێزی رەق سەردەست دەبێت.\nهێزی رەق، لە کۆمەڵگەی نەریت سالار و پیاو سالاری دا، وەکو نیشانەی “پیاوەتی” باس و تێڕوانینی بۆ دەکرێت، چونکە لەم جۆرە کۆمەڵگەیە دا لە ئەنجامی زاڵبوونی عەقڵی کۆنەخواز و چەقبەستووی دژە نوێگەری کلتورێک دروست دەبێ، شانازی بە هێزی جەستە و چەوساندنەوەی ئەوانیتر لە سەر بنەمای رەگەز و ئایین نەتەوە دەکات. لەم سستمە دا عەقڵ هەمیشە لە پاشەکشێدایە و کێ بەهێزبێت ئەو ئاغا دەبێ. رەوشی کۆمەڵایەتی هەر کۆمەڵگەیەک دەرئەنجامی نەریت و رێزگرتن لە مرۆڤەکانە، بەهاو نۆرمە کۆمەڵایەتییەکان لە کۆمەڵگەی نەریت سالاری دا لە مرۆڤەکان پیرۆزتر دەبن. بە ئاستێک، کە لە جیاتی ئاین و سستم بخرێتە خزمەتی مرۆڤ، راستە ئاین بۆ مرۆڤ هاتووە، بەڵام لایی ئێمە مرۆڤەکان دەکرێنە قوربانی ئاین و بەرنامەکانی ژیان. بۆیە کۆمەڵگەیەکی شەڕئاشوب و پڕ لە کێشەی کۆمەڵایەتی دەخوڵقێت. ئاسایی دەبێت، کە مرۆڤەکان لە سەر (نامەیەکی مۆبایل، کۆتر و سەرچۆپی) یەکتر بکوژن، زمانی هێزی جەستە جێگەی زمانی لۆژیک دەگرێتەوە. لێبوردن و زمانی نەرم، وەکو شورەیی و خەسڵەتی مرۆڤی بێ دەسەڵات ئەژمار دەکرێت. لە وەها تێگەیشتن و عەقڵیەتێک دا، دروستبوونی تاکی ئازاد و هوشیار ئەستەم دەبێت، هەوڵەکان لە سەر ئاستی تاک و گروپی بچوک دەمێننەوە، چونکە هەموان چاوەڕوانن (ریش سپی و کەسانی خاوەن دەسەڵات) رێوشوێنیان بۆ دابنێن. ئەوەش کە روودەدا “ئەمری ئیلاهییە” و دەبێ هەموان پێی رازی بن، بۆیە پێویست بە لێکۆڵینەوە بیرکردنەوە لە روودانی تاوانەکان، بە پێویست نازانرێت.\nلە کۆمەڵگەی ئێمەدا بەبیانووی جۆراوجۆر، هەوڵی کوشتن و پەردەپۆشکردنی جوانییەکان دەدرێت، لە جیاتی نەوەکان فێری ژیان دۆستی بکرێن، ساتەکان ژیان دەخرێنە خزمەت و چاوەڕوانی مردن، لە جیاتی چوونە سینەما و چێژ وەرگرتن لە فیلم و شانۆگەرییەک، چێژ لە دیمەنی شەڕە سەگ و شەڕە کەڵەباب، وەردەگرن، دیمەنی سەماکردن و ماچێک بە نامۆ و کوشتن و سەربڕین ئاسایی دەبێتەوە.\nباسکردنی چەمکەکانی (شەرەف، پیاوەتی و ئەخلاق) هەمیشە گەرمە، وەکو پاساوی کەسانی تاوانکار دێنە بەرباس، بەڵام بەمانا و تێگەیشتنی هەڵە و وەک هەمیشە لە شوێنی هەڵە بەکاردەهێنرێن. ئاوەژووکردنەوە و ئاڵۆگۆڕی بەهاکان گەیشتۆتە ئاستێک، کە خیانەت لە خاک و هاوخوێنەکان ئاسایی کراوەتەوە، هەموان بە ژیان وەکو گەل و میللەتێکی ژێر دەستە رازی و بێ دەنگن، بەڵام بەرامبەر بە لادانێکی مێینەی خیزان یانیش دراوسێیەک خوێن دەڕێژرێت و پیاوەتی تەنیا لەم ئاستە دا خۆی دەنوێنێت.\nباسکردنی شەرەف، وەک گەلێکی ژێر دەستە لە بەرگریکردن لە خاک دا نابیننەوە، ئەوەندەی لە خۆ زاڵکردن و چەوساندنەوەی کەسانی بێ دەسەڵاتدا نمایش دەکرێت.\nئەم عەقڵیەتە زاڵە ئامادەیە بە چەندان رۆژ باس لە ئافرەتێک بکات کە “تەنورەکی کورتی لە بەرکردووە”، بەڵام بۆی ئاساییە، عەرەب یان تورک و فارسێک لە بازگە یانیش ناو خاکەکەی خۆی سوکایەتی پێ بکات و هیچ کاتێکیش لای جێی باس نابێت.\nکۆمەڵگەی کوردی وەک هەر کۆمەڵگەیەکی رۆژهەڵاتی ناوەڕاست، کار لە سەر رەگی کێشەکان ناکرێت، چاکسازی کۆمەڵایەتی لە کارە ناپێویستەکانە و کەس هەوڵی بۆ نادات، پرسیارکردن و دروستبوونی پرسیار لە سنوری حەرامەکانە، ئەگەر کەسێک لە هۆکار و بنچینەی کێشەکان بکۆڵێتەوە، بەهۆکارێک سەرکوت دەکرێت و بە کەسێکی گومڕاو لەرێ لادەر دەناسرێت. بەمجۆرە کەسێکی کۆمەڵایەتی و خۆشەویست نابێت، بۆیە هەمیشە لە مچۆرە کۆمەڵانە دا مرۆڤ لە پرسیارکردن خۆی لادەدات. بۆ ئەوەی ببنە کەسێکی خۆشەویست سەر بۆ هەمووکارێکی گەورەکان دەلەقێنن و ستایشی دەکەن. لەکاتێکدا پرسیارکردن نیشانەی جوڵانی هزر و بیرکردنەوەی مرۆڤە.\nلە سستمی ئاغاوکۆیلەدا داننان بە هەڵەو داوای لێبوردن، دوو کاری نامۆن، لە جیاتی ئەوە تۆڵەسەندنەوە دەبێتە کاری باو، هزر لە پاشەکشێ دا دەبێت. قبوڵ نەکردنی هەڵە و نەبوونی عەقڵیەتێک، کە دەسەڵات لە لێبوردن داببینێت، زمانی گفتوگۆ بە ناپێویست دەزانرێت. لەم عەقڵیەتە نەریتییە دا رێساکان لە دینەوە دەربازی ژیان بوون “باوک، سەرۆک و رەمزەکان” هەڵەناکەن. بۆیە پەیوەندییەکان هەر لە یەکەکانی خێزانەوە تا گروپ و بازنەی گەورەتر تەندروست نین، مرۆڤە کەللەرەقەکان وەک پاڵەوان باس دەکرێن. لەکۆمەڵێکدا کوشتنی فیزیکی هەبوو، کەواتە بەر لەوە عەقڵ و هزر کوژراوە، شکستی کورد وەکو نەتەوەش لە هەموو قۆناغەکان دا، بەهۆی شکستی عەقڵەوە بووە، ئەگەرنا کورد جەنگاوەر و پاڵەوانی زۆرە. هەمیشە براوەی شەڕ و دۆڕاوی گفتوگۆیە. ئەم کلتورە لە ئەنجامی شکستی عەقڵە، لە کۆمەڵگە دا کە ئێمە لە مەیدانی شەڕ لە گەڵ دوژمن براوە و لە سیاسەتدا پاشەکشێ دەکەین.\nلەو کۆمەڵگانەی، کە شۆڕش کراوە و ئێستا وڵاتی مۆدێرنن، هەمیشە جەخت لە سەر سەنتەربوونی مرۆڤ کراوەتەوە. دوای رێنسانس لە ئیتاڵیا/ سەدەی ١٥ کاریان لە سەر سێ تەوەر کرد (تاک، کۆمەڵگە و دەوڵەت)، ئێستا لە کۆمەڵگە و وڵاتە هەرە پێشکەوتووەکانە. کەواتە تاک سەنتەری بیرکردنەوەیە. لە سەر بنەمای تاکی هوشیار، کۆمەڵگەی هوشیار دروست دەبێت، کاردەکەن. بۆیە خەڵەتاندن و خورافە، جێگای نابێتەوە و ژیان لە ئاستێکی بەرزدایە. لەم کۆمەڵگەیە دا هیچ شتێ پیرۆز ناکرێت. مرۆڤەکان بەبێ فشاری کۆمەڵایەتی بڕیار دەدەن و بیردەکەنەوە.\nکاتێک لە کۆمەڵگەیەک دا خەڵک دوای خورافە دەکەوێت، مانای ئەوەنییە، کە ئەو فکرە راست و دروستە، بەڵکو هۆکارەکەی ئەوەیە کە زەمینە بۆ باوەڕکردن و وەرگرتنی خورافە هەیە. دەبێ بەرچاومان روون بێت کە شکستە سیاسییەکانیش. دەرئەنجامی شکستی کۆمەڵایەتی و سەرمایەی مرۆیی ناکامڵە.


فەرماندەیەکی پێشووی ئۆکرانیا: ژمارەیەکی زۆر لە تەرمی سەربازەکانی ئازۆڤستاڵ هێشتا لە ماریوپۆڵ ماونەتەوە\nفەرماندەیەکی پێشووی یەکەی سوپای پاسەوانی نیشتیمانی ئۆکرانیا دەڵێت هێشتا ژمارەیەکی زۆر لە تەرمی ئەو سەربازە ئۆکرانییانەی کە لەمیانەی گەمارۆدانی وێستگەی پۆڵای ئازۆڤستاڵدا کوژران لە ماریوپۆڵ ماونەتەوە و چاوەڕێی دۆزینەوەیان دەکەن.\nماکسیم ژۆرین وتی بەپێی مەرجەکانی گۆڕینەوەی تەرمەکان لەمدواییانەدا، نزیکەی 220 تەرمی ئەو سەربازانەی کە لە ئازۆڤستاڵ کوژران ڕەوانەی کیێڤ کراونەتەوە، بەڵام " ژمارەیەکی دیکەی هاوشێوە هێشتا لە ماریوپۆڵ ماونەتەوە."\nژۆرین وتی " گفتوگۆکان سەبارەت بە گۆڕینەوەی زیاتری تەرمەکان بەردەوامن، بۆ گەڕاندنەوەی سەرجەم تەرمەکان بۆ نیشتیمانی خۆیان. بێگومان دەبێت هەموو تەرمەکان بگەڕێندرێنەوە و ئەمە شتێکە ئێمە کاری لەسەر دەکەین."\nگوتیشی سێیەکی مردووەکان سەر بە یەکەی ئازۆڤ بوون، ئەوانی دیکەش سەر بە هێزەکانی پاسەوانی سنوور و ئەفسەرانی هێزی دەریایی و پۆلیس بوون.\nلە ناوەڕاستی مانگی پێنجدا سەدان سەربازی ئۆکرانیا لە وێستگەی پۆڵای ئازۆڤستاڵی شاری ماریوپۆڵدا دەستبەسەرکران، بەڵام زۆرێکیشیان لەمیانەی هێرشەکانی ڕووسیادا بۆ سەر وێستگەکە کوژران.\nژۆرین وتی بەهۆی ئەوەی کە دۆخی تەرمەکان زۆر خراپن، " کاتێکی زۆری دەوێت تاوەکو سەرجەم تەرمەکان دەناسرێنەوە."\nگوتیشی پشکنینی دی ئێن ئەی و جل و نیشانە سەربازییەکان یارمەتیدەر دەبن لە ناسینەوەی تەرمەکاندا.


کۆمپانیای شاومی تاپلێتی Mi Pad 4ـی ڕاگەیاند – کەی ئای تی ئێن\nشاومی 26, حوزه‌یران 2018\nکۆمپانیای شاومی تاپلێتی Mi Pad 4ـی ڕاگەیاند\nدوێنێ شاومی تاپلێتە نوێیەکەی خۆی کە Mi Pad 4ـە ڕاگەیاند و هەڵگری ڕوونمایەکی گەورە و دیزاینێکی ئاسنیە لەگەڵ ئەوەشدا خاوەن پڕۆسێسەرێکە لە جۆری کوالکۆم لەگەڵ پاتریەک بە توانایەکی زۆر و سەرەڕای ئەوەش بەشی پێشەوەی ئامێرەکە هەڵگری هیچ دوگمەیەک نییە.\nڕوونما: بە قەبارەی ٨.٠ ئینچ و بە ڕوونی FHD یان ١٩٢٠×١٢٠٠ پێکسڵ و بە چڕی ٢٨٣ پێکسڵ بۆ هەر ئینچێک و بە ڕێژەی بینین ١٦:١٠.\nدەرچەی بیستۆک: هەیە، بە قەبارەی ٣.٥ میللیمەتر.\nکێش: ٢٤٣ گرام.\nئەستوری: ٧.٩ میللی مەتر.\nسیستمی وەگەڕخەڕ: ئەندرۆید ئۆریۆ ٨.٠\nپڕۆسێسەر: هەشت ناوکی لە جۆری سناپدراگۆن ٦٦٠.\nڕام: ٣ یان ٤ گێگابایت.\nبیرگە: ٣٢ یان ٦٤ گێگابایت.\nتوانای باتری: ٦٠٠٠ میللی ئەمپێر.\nکامێرای پشتەوە: ١٣ مێگاپێکسڵ بە کراوەی هاوێنەی ١.٢/f و پشتگیری لە HDR دەکات\nکامێرای پێشەوە: ٥ مێگاپێکسڵ و پشتگیری لە HDR دەکات\nپاراستن: هەستەوەری ناسەرەوەی ڕووخسار\nڕەنگ: ڕەش و ئاڵتونی\nدەربارەی نرخی تابلێتەکەش؛ بۆ جۆری ٣ گێگابایت فراوانی ڕام و بیرگەی ٣٢ گێگابایت نرخی ١٧٠ دۆلار دەبێت لەگەڵ پشتگیریکردنی وای فای بە تەنها و بۆ جۆری ڕام ٤ گێگابایت و بیرگەی ٦٤ گێگابایت نرخی ٢٣٠ دۆلار دەبێت لەگەڵ ئەوەشدا پشتگیری دەکات لە هێڵەکانی نەوەی چوارەم.\nتاگەکان Mi Pad 4 Xiaomi شاومی می پاد ٤


پێنج ساڵە بەبێ دایك و باوك لەناو نەخۆشخانەدا دەژی\nهەواڵ / ڕاپۆرت :: 08/02/2019 :: 35238 جار بینراوە\nمنداڵێكی تەمەن پێنج ساڵ و نیو، لەساتی لەدایكبونيەوە تاوەكو ئێستا لەنێو نەخۆشخانەیەكی كەركوكدا ژیان بەسەردەبات، چونكه دایكی ئامادەنەبووە بەخێویبكات. بەهۆی نەبوونی خانەی بەخێوكردنی منداڵانی كچانیشه‌وه دادگا بڕیاریداوە بگوازرێتەوە بۆ بەغدا.\nئیمان، ئەو ناوەیە كە لەلایەن كارمەندانی نەخۆشخانەی ئازادیەوە لەو منداڵە نراوە كە هەرگیز ژیانی دەرەوەی نەخۆشخانەكەی نەبینیوە.\nچیرۆكەكەی لەو كاتەوە دەستپێدەكات كە كچێكی تەمەن 16 ساڵان سكی بەمنداڵێك پڕدەبێت بەر لەوەی هاوسەرگیری بكات، لەبەردەم پۆلیسیشدا ئەو تاوانە دەخاتە ئەستۆی باوك و مامێكی كە سكەكەی لەوانە بەوپێیەی لە تەمەنی 10 ساڵانەوە بە بەردەوامی دەستدرێژیان كردووەتە سەری.\nدوای لەدایكبونی (ئیمان) دایكی ئامادەنابێت بیگرێـتە خۆی و بەخێویبكات، بەناچاری منداڵەكەی لە نەخۆشخانە دەمێنێتەوە و پەرستار و كارمەندەكان ئەركی بەخێوكردنی دەگرنەئەستۆ هەتا ئەمڕۆ كە تەمەنی گەیشتووەتە پێنج ساڵ و نیو.\nدادگای كەركوك لەبەرامبەر ئەو تاوانەدا كە لەكاتی خۆیدا رای گشتی هەژاند، سزای لەسێدارەدانی بۆ باوك و مامەكەی دەرکرد، بەهۆی تانەدان لەبڕیارەكەیش تاوەكو ئێستا یەكلایینەكراوەتەوە. بەڵام دوای چەند مانگێك لە دەرچوونی سزاكە باوكەكە لەزینداندا گیانی لەدەستدا.\nسرود ئەحمەد، سەرۆكی رێكخراوی هیوای عێراقی لە كەركوك بەدواڕۆژی وت: "سەدان خێزان خۆیان ناونوسكردووە و ئامادەییان دەربڕیوە ئەو منداڵە بگرنەخۆیان بۆ ئەوەی وەكو هەر منداڵێكی ئاسایی دیكە بژی، بەڵام بەربەستێكی یاسایی رێگرە لەبەردەم بەخشینی لەلایەن دادگاوە".\nلەبارەی بەربەستە یاساییەكەیشەوە رونیكردەوە: لەلایەن دادگای تاوانەكانی كەركوكەوە دوو تۆمەتبار لەدۆسێكەدا سزای لەسێدارەدانیان بۆ دەركراوە و تانە لە بڕیارەكەی دادگایش دراوە، وەڵامی دادگای تەمیزیش نزیكەی ساڵێكی پێدەچێت، ئەمەیش وایكردوە دۆسێكە یەكلایینەبێتەوە بۆیە دادوەر ناتوانێت بیبەخشێت.\nچەند جارێك خێزانی خۆبەخش داوایانكردووە ئەو منداڵە لە نەخۆشخانە بهێننە دەرەوە و بەخێویبكەن تا ئەوكاتەی دادگا داوایدەكاتەوە، بەڵام دادوەر قبوڵی نەكردووە.\nلەئێستادا دادگای كەركوك بڕیاریداوە منداڵەكە چیتر لە نەخۆشخانەدا نەمێنێتەوە و بخرێتە خانەی چاودێریيەوە بۆ ئەو مەبەستەیش بڕیارە ببرێتە شاری بەغدا، چونكە خانەی بەخێوكردنی منداڵانی بێسەرپەرشتیارانی تایبەت بە رەگەزی مێ لەشارەكەدا نییە.\nجوان حەسەن، سەرۆكی لیژنەی مافی مرۆڤ و منداڵ و ژنان لەئەنجومەنی پارێزگای كەركوك بەدواڕۆژی وت: "دۆسيەكەی ئیمان جیاوازترە لە دۆسيەی ئەو منداڵانەی دەدۆزرێنەوە، چونكە ئەم ناسنامەی خانەوادەكەی دیارە و پێویست دەكات دایكی بەنوسراوی فەرمی دەستبەرداری بێت یاخود وەریبگرێتەوە بۆ ئەوەی لەم ژیانەی ئێستای رزگاری بكات".\nوتیشی: "لەم چەند ساڵەدا گەلێك هەوڵمانداوە بۆ ئەوەی دادگا بەخێزانێكی ببەخشێت، تەنانەت داواشمانكردووە رەوانەی خانەی بەخێوكردنی منداڵانی سلێمانی بكات بەڵام دادگا هەردوو پێشنیارەكەی رەتكردوینەتەوە".


کوردیپێدیا - 15 ی ئایار جەژنی زمانی کوردی پیرۆزبێت\n📝 15 ی ئایار جەژنی زمانی کوردی پیرۆزبێت | پۆل: بەڵگەنامەکان | زمانی بابەت: 🏳 کوردیی ناوەڕاست\n15 ی ئایار جەژنی زمانی کوردی پیرۆزبێت\n15 ی گوڵان جەژنی زمانی کوردی پیرۆزبێت\nزمان مەرجێکی سەرەکیی بوونمانە!\nلە دەوڵەت سەری پێشەنگانمان، دایکە پەروەردەکارانمان، دڵسۆزانی زمان و وێژە و فۆلکلۆری کوردی، زمانی کوردی ماوە و هەر و هەر ژیان دەکات. بە گیانی بەرخوردێرێتیی ئه و هەموو نرخ و پایە بەرزانەوە جەژنی زمانی کوردی لە گەلەکەمان پیرۆز دەکەین.\nئەوا سەدان ساڵە، هەر لە سەردەمانی کۆلۆنیالیزم و داگیرکاری لە سەر خاکی کوردستان دەستی پێکردووە، خەڵک، زمان و کولتووی گەلی کورد لە لایەن دەوڵەت و خەلافەتەکانی ئیسلام و سەردەستەکانەوە کەوتۆتە ژێر فشاری بشاوتن ئاسیمیلاسیۆن و سڕینەوە. بە پلان و پراتیک هەوڵیان داوە زمان و کولتووری کوردی بنبڕ بکەن. بەڵام لەبەر رەسەنیی و وابەستەبوونی رۆحی گەلی کورد بە زمان و کەلتوورە رەسەنەکەیەوە، ئەوهەوڵانەی داگیرکەر و دوژمنانیان پووچەڵ کردۆتەوە. بە بەرنگاری بەرخۆدان و رەنجی دڵسۆزانی ئەم زمانە شیرینە و کەلتوور و نرخەتایبەتمەندەکانی خۆمان پاراستووه.\nبە درێژایی سەرەتای داگیرکاریدا، لەڕێگای ئیسلامی سیاسیەوە کوردستان دوچاری بە عەربکردن بوو. دواتر لە کاتی پارچەکردنی کوردستان بۆ دوو بەشەوە، تووشی بە فارسکردنیش بووەوە. له و سەردەمانەی کوردستان لە ژێر رکێفی هەردوو خەلافەتەکەی سەفەوی و عوسمانیەکانەوە بوو زمانی سەردەستی هەردوو دەسەڵاتەکان باڵادەست و کاریگەریی ترسناکی لەناوچوونی بۆ زمانی کوردی هەبوو. بەڵام هەر ئەوکاتیش بوو کە پێسەنگانمان بە نووسینە کوردیەکانیان تۆوی هەبوون و رەسەنایەتیی زمانی کوردیان ڕواند. ئەوانەی وەکو تاهیری عوریان، جزیری، حەریری، نالی، سالم، کوردی و هتد. ئەوان بوونە پێشەنگی دەکۆمێنت و بەڵگەی رەسەنایەتی زمانی کوردی و هەبوونی نەتەوەی کورد. خانی مەزنیش، پایە و ئه و هێزە رەسەنایەتیەی کوردی کردە فەلسەفەیەک و رێگاکانی نەجات و رزگاری پیشان داین.\nلە مێژووی نوێی سەدەی 20 ەم، دیسانەوە مەترسیەکانی سەر زمانی کوردی بە هۆی دابەشبوونیی بەسەر چوار دەوڵەتی داگیرکەرەوە گەورەتر بوون. دەسەڵاتی شۆڤینی و راسیستی دەوڵەتی تورکیا دەستیکرد بە تورک کردنی کوردستان. لە چوار لاوە بە سێ زمانی سەردەستەوە بە (عەرەب، فارس و تورک) کردنی کوردستان ویستیان کورد لەناوببەن. هەمدیس لەژێر چەپۆکی داگیرکاری چوار دەوڵەتی ستەمکار و دەسەڵاتە شۆڤینیەکایانەوە، بە رەنج و تێکۆشانی گیانفیدایی و خۆشەویستیی مرۆڤی کورد بۆ رەسەنایەتی زمان و کەلتوورەکەی خەونی دوژمنانیان لەگۆڕنا. لێرە نابێ باسی رۆل و خەباتی ماڵی میر بەدرخانەکان و رۆژنامەی کوردستان هەتا گۆڤاری هەوار هەموو پێشەنگانی تری رۆژنامەگەری و نووسین و وێژەی هەر چوار پارچەی کوردستان نموونەی مەحوی، هەکاری، قەدریجان، پیرەمێرد، ئەرەبێ شەمۆ، بریفکانی، گۆران و هەژار و هێمن و جەگەرخوین و هتد نەکرێن. بە تایبەتیش خەبات و رەنجی تێکۆشەرانی کۆڕی زانیاری کورد لە باشووری کوردستان.\nئەمڕۆ دوای زیاتر لە 100 ساڵ بەسەر دابەشکردنی کوردستان، رەوش و بارودۆخی هەر پارچەیەک لەوەی تر جیایە. بەڵام مەترسیی بۆ سەر زمانی کوردی لە هەموو کوردستان هەیە.ئااسیملاسیۆن و دژبەری و سووککردنی نرخی زمان و چاندی کوردی نیەت و پلانی داگیرکەرانی کوردستان هەروەها ناوەخۆیش لە ئارادایە.\nلە باکوری کوردستان، پێشتر هەرچەندە زمان قەدەغە بوو، بەڵام لە گوند و شوێنە دوودەستەکان ترس لەسەر زمان نەبوو. ئەمڕۆ گوند ولادێکان هەمووی خاپورکراون و نەماون و لوبەر زوڵم و زۆری دەوڵەت و بۆ مەبەستی بژێوی ژیان خەڵکی روویان لە شارە گەورەکان کردووە. لەم ساڵانەی دواییدا رێکخستن و سازیە کوردیەکان رۆر دامەزران و چالاکانە لەسەر پرسی زمان کاریان دەکرد و تا رادەیەک ئزاد بوون. لەلایەن دەسەڵاتداریی AKP MHP ه و دەوڵەتی تورکیای فاشیستەوە هەمووی قەدەغەکران و داخران. بۆیه چ لە وڵات و چ لە مەترۆپۆڵەکان هەروەها لە تاراوگەیش ئاسیمیلەبوون هەر دێ و زیادتر و ترسناکتردەبێت. ئەم ئاسمیلیاسیۆنە بە دەستی سازمانەکانی دەسەڵاتدارانەوە دەستی پێکردووە، لەهەمانکاتدا لە ناو خێزانەکاندا خۆمان بە دەستی خۆمان ئەنجام دەدەین. بناغەی ئەم سڕینەوەیە کاریگەری میدیا و راگەیاندنەوەکانەوە سەرچاوە دەگرێ و زیاتریش لە سەر منداڵان کاریگەری بەهێزیرە.\nلە رۆژهەڵاتی کوردستان دیسان لەبەر ئەوەی کە زمانی کوردی زمانی ژێردەستەیه، لە رەوشێکی مەترسیدار دایە. بە داخەوە لەلایەن دەزگا تایبەتیەکانی دەوڵەتەوە چالاکیەکانی زمان و چاندی کوردی بە هەموو شێوەیەک سانسۆرو قەدەغە دەکرێ. بزاڤی رۆشنبیری و وێژەیی کوردیش کەوتۆتە ژێر کاریگەری زمانی سەردەستی فارسی.\nلە رۆژاوای کوردستان، سەڕەڕای رەوشی گەرمی شۆڕش و بەرخۆدان، زمانی کوردی و پەروەدە بە فەرمی رێوەبەری ئێستا باش بە ڕێوەدەچێ. بەڵام پێویستە ئامادەکاری باشتری بۆ بکرێت و دەستکەوتەکان بپارێزرێن.\nلە باشوری کوردستان، هەر چەندە لە زووەوە ستوون و پێگەکانی بزاڤی وێژە و رۆشەنگەری و پەروەردە و خوێندن بە زمانی کوردی هەبووە و دانراوە و تا ئێستایش بەردەوامە. دەبوو چاوەڕوانی باشترمان بکردایە و زیاتر لە رووی ئەکادێمیکردنی زمانی خوێندن و پەروەردە بەره و پێس چووبایە. لەوێ زمانی کوردی نەک تەنها کەوتۆتە ژێر کاریگەری زمانی عەرەبی، بەڵکوکاریگەری سیاسەتی دەوڵەتی تورکیا و ئێران فارسی و تورکیش زاڵە بە سەریدا. ئەوەی هەرە ترسناکە لە سەر زمان و کلتووری کوردی ئەوەیە کاریگەری میدیا و و راگەیاندنەکانی وەک تەلەڤزیۆن، رادیۆ زمانی کوردی شێواندووە.\nلە رووی پەروەردە و خوێندنی زمانی کوردی بەتایبەتی لە بەشە ئەکادێمیکان و زانستیەکاندا پشتگوێ خراوه. بە شێوەیەکی بەرچاو قوتابخانەی تورکی هەیە و ژمارەیەکی زۆری منداڵان له و قوتابخانانە بە زمانی تورکی دەخوێنن.\nهەروەها هەوڵێکی بە هێز هەیە کە زمانی خوێندن و پەروەردە لە باشور بکرێتە زمانی ئینگلیزی، ئەمە ترسێکی مەزنە بۆ سەر پاشەڕۆژی زمانی کوردی و لەهەمان کاتیشدا کەمکردن و لاوازکردنی ئیرادەی نیشتیمانپەروەری و هەستی نەتەوایەتی ئەنجام دەگرێ.\nجەژنی زمانی کوردی لە ساڵی 2006 لە لایەن کۆنگرەی نەتەوەیی کوردستانەوە 15 ی گوڵان وەک رۆژی جەژنی زمانی کوردی دیاریکرا و زۆربەی هەرەزۆری هێزە سیاسی و کۆمەڵایەتیەکان پەسەندیان کرد.\nزمانی کوردی بوونی ئێمەیە!\nزمانی کوردی ناسنامەمانە!\nزمانی کوردی کەرامەتمانە!\nدیسانەوە جەژنی زمانی کوردی لە هەموو گەلی کورد و کوردستا پیرۆز بێت.\nکۆمیسیۆنی زمان، پەروەردە و کلتوور ی کۆنگرەی نەتەوەیی کوردستان\n15 ەی گوڵان 2019\n1. 👁 15´Ê GULANÊ CEJNA ZİMANÊ KURDÎ PÎROZ BE!\n1. 👁 15-05-2019\n📅 رۆژی دەرچوون: 15-05-2019\n➕ ئەم بابەتە لەلایەن: (هاوڕێ باخەوان)ەوە لە: May 15 2019 9:36AM تۆمارکراوە\n👌 ئەم بابەتە لەلایەن: (زریان سەرچناری)ەوە لە: May 15 2019 11:39AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: May 16 2019 1:19PM باشترکراوە\n👁 ئەم بابەتە 4,033 جار بینراوە


ئەپڵیکەیشنی Vine بەم زووانە بۆ ئەندرۆید. – کەی ئای تی ئێن\nشایەنی باسە خزمەت گوزاری شێرکردنی کورتە ڤیدیۆی ناسراو بە Vine لەلایەن تویتەرەوە لە ڕۆژی ٢٤ی کانونی دووەمی ئەمساڵ وەکو ئەپێکی خۆڕای بۆ سیستەمی ئای ئۆ ئێس ڕأگەیەندرا و ئێستا تویتەر لە دوای ڕأگەیاندنی ئەپی Vince بۆ iOS پلانی وایە بەم زووانە ئەم ئەپە بۆ ئەندرۆیدیش بڵاوی بکاتەوە. بە گوێرەی پێگەی The Verge ئێستا دەستەی دروستکەر و گەشەپێدەری ئەپی Vine سەرقاڵی گەشەپێدانی ئەپەکەن بۆ سیستەمی ئەندرۆید و دەیانەوێت بەزووترین کات بیخەنە بەردەستی بەکارهێنەران.\nتۆ بەڕێز ئەگەر خاوەنی یەکێک لە ئامێرەکانی وەکو ئایفۆن ویان ئایپۆد یان ئایپادیت دەتوانیت لێرەوە دەستی بخەیت. بۆ بەکارهێنەرانی ئەندرۆید لەسەریانە چاوەڕێ بن تاوەکو تویتەر بە فەرمی Vine بۆ ئەندرۆید دەوەشێنیت.\nتاگەکان ئەپڵیکەیشن ئەندرۆید تویتەر


پەندی پێشینان ١٦ – فەرهەنگ و مێژووی کاوە\nمەشکە و ڕەنگدانەوەی ژانی ژیانی ژن لەفۆلکلۆری کوردیدا\nگرنگیی فەرهەنگی گەلی\nزەردەشت و مێژووەکەی\nپەندی پێشینان ١٦\nگەلی برادەرانی فۆلکلۆردۆستی کوردی\nماوەیەک بوو خەریکی تەواوکردنی وەرگێڕانی کتێبی (ڕاپەڕینی کورد لەساڵی ١٨٨٠، نووسینی دوکتۆر جەلیلی جەلیل و وەرگێڕانی لەڕووسییەوە بۆ کوردی دوکتۆر کاووس قەفتان) بووم بۆسەر زمانی فارسی. ئەو کتێبەم لەساڵی ١٩٨٦ کەوتە بەردەست. لەبەر ئەوەی کە پێموابوو گرنگییەکی زۆری هەیە بۆ ناسینی ئەو پیلانانەی ڕووس و بریتانیا و ئوتریش(نەمسا) و هێندێک وڵاتی ئوڕووپایی لەدژی سەربەخۆیی کورد گێڕایان، بەباشم زانی لەبەر دوو هۆکار بیکەمەوە فارسی: یەکەم ئەوەی کە ئەوانەی خوێندنیان بەفارسی بووە و خوێندنەوەی کوردییان بۆ ئاسان نییە، لێی تێبگەن، دووهەم ئەوەی کە وەرگێڕ بەکوردییەک وەری گێڕاوەتەوە کە دەبێ دووبارە وەرگێڕدرێتەوە سەر کوردی تا کوردیش باش لێی تێبگەن، چونکە وشەی هەڵە و نابەجێی ئەوەندە تێدان کە من بەش بەحآڵی خۆم بە پرسیار لەم و ئەو و خۆماندووکردنێکی زۆر تێیان گەیشتم. ئەو وەرگێڕانەم هەر لەوساڵەدا تەواو کرد، بەڵام بۆم نەکرا چاپی کەم. ئێشتا پاش پێداچوونەوەیەک، خستوومەتە سەر کامپیۆتێر و بۆ دڵنیایی، دەبێ پێداچوونەوەیەکی دیکەشی بۆ بکەم و لەداهاتوویەکی نیزیک دا بۆتان بخەمە سەر ماڵپەڕی www.farhangumejuikawa.com)). کە بێگومان کاتێك ئامادەبوو، ئاگادارتان دەکەمەوە. جاری تا ئەوەم بۆ ئامادەدەبێ، با بچینەوە سەر فۆلکلۆر و بە چەپکێکی دیکە لە پەندی پێشینیان لە کتێبەکەی مامۆستا شیخ محەممەدی خاڵ بێمەوە خزمەتتان:\nبەپەلەپیتکە خۆی ئەتەکێنێ.\nئاواشی دەڵێن: بەپتە خۆی دەتەکێنێ – کاوە.\nبەپرسیار بەغدا ئەدۆزرێتەوە.\nبەپشیلەیان وت گووت بەدەرمان ئەشێ، دەچوو ئەیکرد بەژێر خۆڵەوە.\nبەپشیلەیان وت گووت بەدەرمان ئەشێ، دەچوو لەسەر چاوی حەمامۆک ئەڕیا.\nئاواشی دەڵێن: بەپشیلەیان کوت گووت بەدرمان دەشێ، دەچوو کون بەکون دەیشاردەوە – کاوە.\nبەپفێ دائەگیرسێ، بەپفێ ئەکوژێتەوە.\nبەپیری ئەچێتە بەرهەویری.\nبەپێکەنینی زانیم باوەڕ مەکە.\nبەتا ئەمگرێ و بەلەرز بەرم ئەدا.\nبەتایەکی، نۆزدە ڕەمەزانان ئەخوات.\nبەتەقەی تفەنگ دەرناکەوێ.\nبەتەماشاکردن بوایە، سەگ زوو فێری قەسابی ئەبوو.\nبەتەمای بنکڕ نیم و سەری مدبەقچی ئەشکێنم.\nبەتەمای فرۆی مانگازەردە.\nبەتەمای نیسکێ، لەئیمانێ مەگەڕێ.\nبەتەمایە ماسی بگرێ و قنگی تەڕنەبێ.\nبەتڕ حەمام گەرم نابێ.\nبەتڕ گوێز ئەشکێنێ.\nبەتڕ گۆیژە ئەکێڵێ.\nبەتوندوتیژی ناچێتەسەر، بەزمانی شرین مار لەکون دێتەدەر.\nئاواشی دەڵێن: بەتوندوتیژی ناچێتەسەر، بەزمانی خۆش مار لەکونێ دێتەدەر – کاوە.\nبەتوورەکەی بەتاڵ، ئەسپ ناگیرێ.\nبەتیرێ دوونیشان ئەشکێنێ.\nئاواشی دەڵێة: بەتیرێکی دوو نیشانان دەنگێوێ – کاوە.\nبەجوو سەرت بخووسێنە، بەگاور بیتاشە.\nبەچ عەیارەیەک بپێورێت، بەوعەیارە بۆت ئەپێونەوە.\nبەچەپڵەی قوزێ ناچێتە دەرێ.\nبەچرای ڕۆن گەرچەکەوە، بگەڕیێت نایدوزیتەوە.\nبە حەوت ئاو شۆراوەتەوە.\nبەحەوت تەور ملی نابڕێتەوە.\nبەحەوت ساڵان کوڕێک، ئەویش بۆرەچڕێک.\nبەحەوت کەسان نەئەچووە شایی، کە ئەشچوو بە حەوتان نەئەهاتەوە دەرێ.\nئاواشی دەڵێن: بەحەوتان نەدەچووە داوەتێ، (دەشچوو) بەسەتان نەدەهاتەوەدەر.\nبەحوشتریان وت بۆچی ملت درێژە؟ وتی دووربینی پێ ئەکەم.\nبەخاڵەخاڵە هات بەلامەوە، بوو بە ئەژدیها دای بەپامەوە.\nبەخاڵۆ خاڵۆ، خۆی خستە ماڵۆ.\nبەخانمانە ئەیکەن و بەکارەکەرانە ئەیڕێژن.\nبەخەلقی سەگ ئەوەڕێ، بەمن پشیلەی ناتەواو.\nبەخۆت بخۆ تێر، بەخەڵقی مەکە خێر.\nئاواشی دەڵێن: بۆخۆت بخۆ تێرە، بەکەس مەکە خێرە کاوە.\nبەخۆشیی زستان و زەردەخەنەی دوژمن باوەڕ مەکە.\nبەخۆم بڵێن ئاغا، بەژنەکەشم بڵێن ئاغاژن.\nبەخۆی چەندە، بەشی وی هەر هەندە.\nبەخوێنی سەری تینووە.\nبەداتە و بە دوێتێ، ئیشێکیان کرد بۆنی گووی لێ تێ.\nبەداریان وت: دوژمنێکت بۆ پەیدابووە ناتهێڵێ، وتی: مەگەر کلکی لەخۆم نەبێ.\nبەدەرزی بیر هەڵناکەندرێ.\nبەدەست بیدە و بەپێ داوای کەوە.\nPosted in فەرهەنگی گەلیTagged #پەند #فەرهەنگی\nپەندی پێشینییان ١٧\n3 شه‌م تەموز 25 , 2017\nبەڕێزانی هۆگری فۆلکلۆری کوردی سڵاو، دیسان بە چەپکە گوڵێک لە بێستانی پەندی پێشینییانی مامۆستا شێخ محەممەدی خاڵ ئەوە هاتمەوە دیدارتان. هیوادارم چێژی لێوەرگرن. بەدەستی خەڵک مارئەگرێ. بەدەستی خۆت نەبێ خورووی پشتت داناکەوێ. بەدەستی خۆم، چم کرد بەخۆم. بەدەستی خۆی ئاگری بەرداوەتە گیانی/ماڵی خۆی. بەدەستێک چەپڵە لێنادرێ. بەدەستێک دووکاڵەک هەڵناگیرێ. بەدەم […]


وتووێژ:بارستە - ویکیپیدیا، ئینسایکڵۆپیدیای ئازاد\nدانان و داتاشینی (بارستە) بۆ وشەی(mass) گونجاو نییە. ئەم وشەیە هاوتای بارست و بارستاییە, واتای ئەمانەش دیارە: ئەستووری و بڵندی؛ حەجم (بارستی بەفر بستێک بوو).\nئەگەر سەیرێکی واتای (mass)یش بکەین:« واتایەکی بنەڕەتییە لە فیزیکدا کە بڕی ماکی نێو تەنێک نیشان دەدا. ئێمە لە ژیانی ئاسایی خۆماندا کێش و مەس تێکەڵ دەکەین و کێشەیەکیش دروست نابێ، بەڵام لە فیزیک و ئەندازیاریدا ئەم دووانە لێک جیاوازن، بە چەن هۆوە:\nلە ئەندازە گرتنی ورد، بە بۆنەی گۆڕانی هێزی ڕاکێشی زەوی لە شوێنی جۆراوجۆردا\nلە شوێنێ بێجگە سەر زەوی، وەک لە فەزا یا سەر ئەستێڕۆکەکانی تر\nبۆ وێنە هێزی ڕاکێشی زەوی، شەش بەرامبەری مانگە، کەوابوو کێشی تەنێک لە سەر زەوی 6ئەوندەی کێشی هەر ئەو تەنەیە لە سەر مانگ، بەڵام (mass)ەکانیان یەکسانە. »\nئەمەش بزانین کە «بارست » یەکێکە لە تایبەتمەندییەکانی(mass) . ئایا دروستە لە لێکدانەوەیەکی زانستی بە کەڵک وەرگرتن لە وشەی نەگونجاو، ئاوەزی خوێندکارانمان تێک بدەین؟— ئەم لێدوانە لەلایەن Aminijian واژوونەکراوە. (لێدوان • بەشدارییەکان)\nبارستە لە بەرامبەر mass دا بێ عەیبە. جگە لەوە ١٩٩١ ـەوە بۆ ئێستا لەهەرێمی کوردستان، ئەو زاراوەیە بەکاردێت بۆ mass. --برووسک (لێدوان) ٢٣:٠٦، ٢٤ی کانوونی دووەمی ٢٠١٤ (UTC)\nئەرێ بارست واتە بەرزایی و ئەستوورایی, حەجم. لە بالیست (Balist) -ی پاڵەوییەوە ھاتووە کە بە مانای بەرزی و بڵندی و نووکە. بروانە: فەرھەنگی ھەرمان، عەلی نانەوازادە. فەرھەنگی پاڵەوی بە ئینگلیزی، دی ئێن مەکێنزی. --Aza (لێدوان) ٠٨:٣٠، ٢٥ی کانوونی دووەمی ٢٠١٤ (UTC)\nگۆڕینی هەڵەی باو، ئەگەر نەبێتە هۆی تێکدانی زمان ، لێک تێگەیشتن و پێوەندییەکانی کۆمەڵگا، پێویست نییە. بەڵام لە بارستەدا بە بۆنەی تێکەڵ بوون لە گەڵ (بارست=حجم) دەبێ نەختێک وردتر سەیری هەڵەکە بکەین. تەنانەت ئەگەر هەموو دام و دەزگاکانی هەرێم ڕۆژێ سەدجار لە سەری سوێند بخۆن، ئەگەر مەرجەکانی زمانناسی بە پێویستی زانی، دەبێ هەڵە باوەکە لابرێت و دروست لە جێگەی دابنرێت.Aminijian (لێدوان) ٠٩:٠٩، ٢٥ی کانوونی دووەمی ٢٠١٤ (UTC)\nمن زۆر جار ئەگەر باسی ئەم وشە داتاشراوانەی باشووری کوردستان دەکەم ھەست دەکەم دۆستان ناراحەت دەبن. براکان ناراحەتبوونی ناوێ ئەم لێدوانانە بە بەرژەوەندی و قازانجی زمانەکەمانە.\nلەوەتی کورد ھەیە یانی لەوەتی وشەی بارست ھەیە ھەر بە مانای حەجم بووە. کورد massی لە کوێ زانیوە. بەڵێ کێش ھەیە و لە ھەموو زمانێکدا بەرامبەری ھەیە. خۆ لە زمانی فارسیشدا mass بەرامبەری نییە.\nکاک برووسکی خۆشەویست؛ جنابت دەڵێی ١٩٩١؛ ئەمە یانی ھیچ. بڕوانە زمانی فارسی چەند ھەزار ساڵە زمانی نووسینە کە چی ئێستاش ئەگەر بۆ وشەیەک بەرامبەری باشتر دەدۆزنەوە دەیگۆڕن. نموونەی زۆرە.\nئێمە نزیکەی ٢٠ ساڵە زمانەکەمان بە شێوەی ڕەسمی دخوێنرێ. زۆربەی ئەم وشانە بەپەڵە و بەبێ لێکدانەوەی زمانەوانی دانراون. زۆربەیان ڕاستەوخۆ لە عەرەبییەوە کراونەتە کوردی بەبێ ئەوەی لەگەڵ بەرامبەر ئینگلیزییەکەیان بەراورد بکرێن.\nھەموو ئەم وشانە بەسەرداچوونەوەیان دەوێ. ئەمە شتێکی پێویستە و دەبێ بکرێ. ھیچ وشەیەک ئایەتی خودا نییە کە نەکرێ بگۆڕدرێ. ھەر وشەیەک بە ھەڵە دانراوە یان بەرامبەری باشتری ھەیە دەبێ پێشوازی لە گۆڕینەکەی بکەین. زۆر سپاس.--چالاک وتووێژ ٠٩:٥٥، ٢٥ی کانوونی دووەمی ٢٠١٤ (UTC)\nهاوڕێیان، ئەز تەواو هاوڕام لەگەڵتان. من مەبەستم لەو قسەیە تەنها ئەوە بوو کە لەباشوور بەتەواوی بەو جۆرە ناسراوە و وتارێکی لەم شێوەیە خزمەتی خەڵکی باشوور ناکات چوونکە بەتنیا "بارستە" دەناسن بەرامبەر بە "mass". بەڵام ئەمڕۆ شتێکی دیکەم بیر کەوتەوە، ئێمە بە mass ناڵیین بارستە، بەڵکو بارستایی. ئیدی سەرپشک بن لەوەی چی باشترە ئەوە بکەن بۆ زمانی داییکمان.\n--برووسک (لێدوان) ١٥:٠٢، ٢٥ی کانوونی دووەمی ٢٠١٤ (UTC)\nپێشنیار ئەکەم بە Mass بێژین کۆما. کۆما لە کۆم و کۆمەڵ -ەوە گیراوە و پێشتر لە دەستەوشەکانی گۆڕی بەکۆمەڵ (Mass grave) و میدیای بەکۆمەڵ (Mass media) -دا بەکار ھێنراوە. تەنانەت لە پێناسەکەشیدا وشەی "کۆ" ھاتووە: ماکی کۆوەبوو لە شتێکدا.--Aza (لێدوان) ١٢:٣٧، ٢٨ی کانوونی دووەمی ٢٠١٤ (UTC)\nپێشنیارێکی زۆر باش و جوانە. بەڵام پێم باشە بڵێین کۆمە چون کۆما من ھەر لە بیر Coma دێنێتەوە.--چالاک وتووێژ ١٤:١٠، ٢٨ی کانوونی دووەمی ٢٠١٤ (UTC)\nئەمەش ھەر دەڵێ بارستە یانی حەجم.--چالاک وتووێژ ٢٠:١٧، ١٠ی تشرینی دووەمی ٢٠١٥ (UTC)\nوەرگیراو لە «https://ckb.wikipedia.org/w/index.php?title=وتووێژ:بارستە&oldid=465902»\nئەم پەڕەیە دواجار لە ٢٠:١٧ی ١٠ی تشرینی دووەمی ٢٠١٥ نوێ کراوەتەوە.


پارێزگارى نوێى موسڵ به‌خشینى پاره له‌پێناو هه‌ڵبژاردنیدا ره‌تده‌كاته‌وه\nهەواڵ / عێراق :: 14/05/2019 :: 189 جار بینراوە\nله یه‌كه‌م لێدوانى خۆیدا پارێزگارى نوێى موسڵ ره‌تیده‌كاته‌وه پاره‌ى دابێته ئه‌ندامانى ئه‌نجومه‌نى پارێزگا له‌پێناو هه‌ڵبژاردنیدا.\nنیوه‌ڕۆى (دووشه‌ممه 13ى ئایارى 2019) له دانیشتنێكى ئه‌نجومه‌نى پارێزگاى موسڵدا مه‌نسور مه‌رعید وه‌ك پارێزگارى نوێى ئه‌و شاره هه‌ڵبژێردرا له برى نه‌وفه‌ل عاگوب پارێزگارى له‌سه‌ركارلادراو.\nدوابه‌دواى هه‌ڵبژاردنیشى مه‌نسور مه‌رعید به دواڕۆژى راگه‌یاند: دانیشتنه‌كه‌ى ئه‌نجومه‌نى پارێزگا به‌شێوه‌یه‌كى روون و ئاشكرا و له‌ژێر چاودێرى هه‌موواندا به‌ڕێوه‌چوو، میدیاكانیش ئاماده‌بوون و ته‌واوى ورده‌كارییه‌كانیان تۆماركرد.\nوتیشى: "ئه‌و قسه‌یه‌ى له‌لایه‌ن به‌شێك له سیاسیه‌كانه‌وه ده‌وترێت ده‌رباره‌ى پاره‌دان له‌پێناو كڕینى پۆستى پارێزگارى موسڵ دووره له راستییه و هیچ بنه‌مایه‌كى نییه و ئامانج لێى هه‌ڵخه‌ڵه‌تاندنى راى گشتییه".\nپارێزگارى هه‌ڵبژێردراو ئه‌وه‌شى خسته‌ڕوو: ده‌زانین كه ئه‌ركى پارێزگار قورسه و ئه‌وه‌ى چاوه‌ڕوانیمان ده‌كات له بوارى ئاوه‌دانكردنه‌وه و باشكردنى خزمه‌تگوزارییه‌كان و فه‌راهه‌مكردنى بۆ دانیشتوان و كه‌مكردنه‌وه‌ى ئێش و ئازاره‌كانیان ئه‌وپه‌ڕى دژواره.\nرونیشیكرده‌وه: پلانێكى نوێ و خێرا له‌پێناو بوژاندنه‌وه‌ى پارێزگاكه به هه‌ماهه‌نگى فه‌رمانده ئه‌منییه‌كان و ئه‌نجومه‌نى پارێزگا و فه‌رمانگه خزمه‌تگوزارییه‌كان داده‌نێت.\nهه‌ڵبژاردنى پارێزگارى نوێ له‌میانى كۆبوونه‌وه‌یه‌كى ئه‌نجومه‌نى پارێزگاى شاره‌كه‌دا بوو به ده‌نگى 28 ئه‌ندام، تیاشیدا ئه‌و ئه‌ندامانه‌ى ده‌نگیان به حیسامه‌دین عه‌ببار پاڵێوراوى ركابه‌رى پارێزگارى نوێ دابوو له كۆبونه‌وه‌كه‌دا كشانه‌وه.\nهاوكات سیروان محه‌مه‌د وه‌ك جێگرى یه‌كه‌مى پارێزگارى نوێ هه‌ڵبژێردرا، به‌ڵام هێشتا جێگرى دووه‌مى پارێزگار یه‌كلایی نه‌بووه‌ته‌وه.


وەڵامی پەیام | ماڵێک لە ئاسمان\nماڵێک لە ئاسمان شیعر\nMy page from ITU\nنووسەران (تەنها ئەم سایتە نوێیە) ئاراس عەبدولکەریمئارام کاکه‌ی فه‌لاحئالان پەریئوێز نۆجینئۆرهان پامووكئۆکتاڤیۆ پاثئیره‌ج نزافه‌تیئیسماعیل حه‌مه‌ئه‌مینئیسماعیل خورماڵیئێرنست هەمەنگوایئێریه‌ڵ دۆرفمه‌نئەحلام مەنسوورئەحمەد دمناتیئەحمەد سەڵاواتیئەحمەد شاملووئەخۆلئەدۆنیسئەسعەد مەحویئەنتۆنیۆ بلانجئەنیتا ئێسپاندەرئەیوب ئەحمەدبارانبه‌رزان هه‌ستیاربه‌کر ئه‌حمه‌دبڵند باجەلانبۆدلێربێخودبێستون حەسەنبەختیار عەلیبەکر ئەحمەدتوانا ئەمینتێکۆشه‌ر خالیدتەنیا شارەزووریجۆزیف برۆدسکیجەبار عەزیزجەمال غەمبارحسێن ئه‌حمه‌دحسێن دەرویشحمید عقبیحه‌مه كاكه‌ڕه‌شحەمدیحەمید قەڵادزەیی خافێر ماریاسخه‌سره‌و حه‌مه که‌ریمخەزعەل ئەلماجدیخەسرەو حەمەکەریمد.عوسمان یاسیندانا عەسكەردانیاڵ لادنسكیدانەر قه‌ره‌داغیدلاوه‌ر قه‌ره‌داغیدڵشاد حاميد ده‌روێشدۆستۆیفسکیدیار عەبدولدەخیل خەلیفەدەرباز ناوەندەییریاز ساڵح حوسەینزانا سامانزانا هیجرانیزمناكۆ بورهان قانعسالمسه‌حه‌ر ڕه‌ساییسه‌رۆكهۆزی سیاتێلسواریت عمرسوارەی ئێلخانیزادەسوهراب سپهریسۆران ئازادسۆران عەزیزسیروان عه‌بدولسەردار عەزیزسەردارعەبدوڵاسەعدی یوسفسەمەد ئەحمەدسەڵاح حەسەن پاڵەوانشادیە عەبدولشادیە کاکەسوورشوان حه‌مه‌شيرين. كشکۆ عومەر کاکەڕەششێرزاد حەسەنشێرکۆ بێکەسعلی عارف ئاغاعه‌بدولموته‌لیب عه‌بدوڵڵاعه‌بدوڵا سڵێمان (مه‌شخه‌ڵ)عوسمانی شێخ محێدینعومەر جەلالعومەر سەیدەعەلی شەریعەتیعەلی پێنجوێنیفاروق ڕه‌فيقفازیل ئەحمەدفرانسیس فۆکۆیامافرانک ئوکانیرفروغ فەڕوخ زادماردین ئیبراهیمماڵی هونەری شانۆماڵێک لە ئاسمانمایکڵ کرامیمحمد عبدالعزیزمحەمەد ئەلماغوتمحەمەد عوزێمەمحەمەد عومەر عوسمانملیح جودتموحسین ئەدیبمیهرداد ر. ئیزەدىمەحمود دەروێشمەحویمەریوان وریا قانعنارینالینوخشە عەبدولنۆربیرتۆ لویس رۆمیرۆنەجات حەمید ئەحمەدنەسر حامد ئەبوزەیدنەوید زەردیهاروكی موراكامیهارۆڵد پینته‌رهاشم ساڵحهانز خافێهاینریخ بۆلهنگامە هویدا‌هۆشەنگ ئیبتهاجهۆمیرۆسهیوا قادرهیوبرت دریفۆس / پل ڕابینواهێمن عـــوسمان عەبدوڵلاهێمن مەحمودهەردیهەردی شەفیقولیه‌م شه‌کسپیروەفاییپوریا گل محمدیپۆل ستراترنپیته‌ر تێرسنپێشه‌وا کاکه‌ییپەراوێزچۆمان هەردیڕابەر فاریقڕامین جهانبەگلوڕۆزا حسێنڕێبوار سیوەیلیڕێبین هەردیڕەزا بەراهەنیژاك دریداکارل مارکسکارلۆس فۆێنتێسکاروان محەمەد فەتاحکاروان کاکەسوورکازم قادرکاوە ئەحمەدکوردیکۆمەڵێک نووسەرکیڤن ڕۆبنسکەمال مەعروفکەژاڵ ئەحمەدکەیوان حەمە ڕەحیمگلبەر گرانگیۆمگوڵی تەرەقیگۆرانگۆران ڕەئوفگۆزۆ یۆشیماسیاقووب خزرییوسف عیزەدینیوسف عەبدوڵڵا - دەربارەی نووسین بە کوردی\n- ڕێنووسی زمانی کوردی/ دەزگای سەردەم\nلە 'ماڵێک لە ئاسمان'دا: لاپەڕەی سەرەکی › شێوازی پێکەوەگونجاندنی زەمەنەكان - دلاوەر قەرەداغی وەڵامی پەیام شێوازی پێکەوەگونجاندنی زەمەنەكان - دلاوەر قەرەداغی\nكات بەشی خۆشەویستی ناكات\nناچارم لە زەمەنی قسە ببڕم و\nبیدەمە دەم زەمەنی دڵەخورپێ\nلە كۆمەڵە شیعری (رۆژانێك من ئۆكۆردیۆنم دەژەند، دلاوەر قەرەداغی، ل104)\nلە نێوان زەمەنی (خۆشەویستی) و زەمەنی (قسەكردن) دوو جیاوازی گەورە هەیە: خۆشەویستی پەیوەندی بە زەمەنی ستوونییەوە هەیە و قسەكردن بە زەمەنی ئاسۆیی، یەكەمیان ناوەكییە، دووەمیان دەرەكی، یەكەمیان زەمەنی ڕێكەوت و زەمەنی پچراوە، دووەمیان زەمەنی بەیەكگەیشتن و زەمەنی بەردەوامییە، یەكەمیان شیعرە و دووەمیان گێڕانەوە! زەمەنی خۆشەویستی زەمەنی دڵەخورپەیە، زەمەنی قسەكردن زەمەنی یادەوەرییە. زەمەنی گێڕانەوە لە بیركردنەوە هەڵدەقوڵێت، ئاكامی ئەزموون و بیرەوەرییە. زەمەنی شیعریی كردەیەكە مەرج نییە پشت بە تێگەیشتنی فیكری و ئەزموون و بیرەوەری ببەستێت! كردەی شیعریی ئەزموون نییە، بیرەوەری نییە، فیكر نییە. كردەی شیعریی دڵەخورپەیەكی ساتەوەختییە، شیعرییەت لە خود سەرچاوە ناگرێت، خود شیعر ناناسێت، خود ئەو كاتە شیعر دەناسێت كە كەوتۆتە نێو شیعرەوە، لە ساتەوەختی نووسینی شیعردا خود بوونی نییە، خود بە ئەزموونی خودەوە بەندە، شیعر لە شیعرییەتەوەیە. (گاستۆن ڕۆبناڵ- Gaston Roupnel) پێیوایە واقیعی زەمەن تەنها لە چركەسات دایە، یان زەمەن واقیعێكە بە چركەسات ئابڵوقەدراوە و دەكەوێتە نێوان دوو عەدەمەوە. بەڵام لای (هنری برگسۆن لویس) زەمەن (پێشبینیكردن؛ حدس)ی دەیموومەیە، برگسۆن ڕەهایی لە بەردەوامییدا دەبینێتەوە، پێیوایە بەردەوامی زەمەنی حەقیقییە. دەیەوێ بوون لەسەر دەیموومە وێنا بكات. (گاستۆن باشلار) كتێبی (جدلیە الزمن) لە سەر تێزەكەی ڕۆبناڵ هەڵدەنێ و دیموومەی زەمەن بەو مانایەی كە لای برگسۆن هەیە، ڕەتدەكاتەوە و دەڵێت زەمەن بەیەكەوەنووساو نییە، بەڵكو لەیەكجیایە (متصل نییە، منفصلە). هەروەها دەڵێ بەهۆی فیكری بەیەكەوەنووساوەوە (متصل) ناتوانین بەشێوەیەكی جەوهەری بەرەو یەكێكی دیكە بگوازینەوە..\nیادەوەری لە ڕێگای ئەزموونێكەوە ڕەوتی فیكری بەجێ دەهێنێ. (ئالان بادیۆ) لە كتێبی (لە ستایشی خۆشەویستیدا) دەڵێ خۆشەویستی بڕوابوونە، حەقیقەتەكەی لە سودەفەبوونیدایە. خۆشەویستی بەرەو فیكرەیەكمان دەبات، كە پێیوایە ناتوانین دنیا ئەزموون بكەین، تەنها لە دیدی جیاوازەوە نەبێت! خۆشەویستی جیاوازی بەرجەستە دەكات. زەمەنی شیعریی لە دەرەوەی بەیەكگەیشتنە و دنیا لە بارێكی سەختدایە، دنیا بەكار هێنراوە، بەكارهێنراوێكی بێ ژمار. قۆناغی منداڵی و گەنجیی و پیریی لە زەمەنی گێڕانەوەدا قۆناغەكان لە ژمار نایەن، بەڵام زەمەنی شیعریی بۆ تەمەن ناگەڕێتەوە، شیعرییەت بە تەمەن پێوانە ناكرێت، زەمەنی شیعریی بە داهێنان دەپێورێت، بە شیعرییەت پێوانە دەكرێت! زەمەنی گێڕانەوە گەورەكان بەسەرچووە، زەمەن زەمەنی ساتەوەختی شیعر و خۆشەویستی و دڵەخورپەیە! زەمەنی گێڕانەوە زەمەنی بەردەوامی و حیكایەتەكانی بەر ئاگردانە، زەمەنی شیعر زەمەنی ساتەوەخت و لەناكاوە. ئەگەرچی دەیموومە پێدراوی ڕاستەوخۆی ئاگاییە، بەڵام ئەو دیموومەیە دەستەمۆیە، كەواتە (ئاگایی دەیموومە) لە شارەزایی دەرەكی وەرگیراوە، چ بەهۆی (دابڕان یان بەردەوامی) بێت. بەو مانایەش لای باشلار ئاگاییمان بە زەمەن، ئاگاییە بە ساتەوەخت: زەمەن واقیعی نییە تەنها لە چركەساتدا نەبێت. لای باشلار هونەر، دابڕان لەگەڵ بەردەوامی ژیانی (رۆژانەی باو) دروست دەكات. چونكە بەردەوامی ژیان نابەردەوامی لەدایكبوونە. ئێمە لەو ساتەوەختەدا دەژین، هەر لەو حاڵەتەدا هەستدەكەین هەین، واتە لەو ساتەوەختە و بەهۆی ئەو چركەساتەوە هەست بە بوونی خۆمان دەكەین. لەنێوان هەستكردن بە ئێستا و هەستكردن بە ژیان هاویەكییەكی (وەكیەكی) ڕەها هەیە. لێرە لە دیدی ژیانەوە دەتوانین هەوڵدەین بەهۆی ئێستاوە لە ڕابردوو بگەین، بەبێ ئەوەی بەردەوام هەوڵدەین بەهۆی ڕابردوو ڕاڤەی ئێستا بكەین.\n(دلاوەر قەرەداغی) شێوازی گێڕانەوە بە وزەی شیعریی بارگاوی دەكات، هەناسەی شیعریی بە گێڕانەوە درێژ دەكاتەوە، گێڕانەوە بە شیعرییەت دەكاتەوە، شیعرییەت بە گێڕانەوە دەنەخشێنێ. دلاوەری شاعیر لە گێڕانەوە دەكاتەوە و بە دڵەخورپێی دەلكێنێ، لە زەمەنی شیعرییەت دەكاتەوە و بە ئەویدیكەی بۆگێڕەوەی دەسپێرێ! دنیای شیعر لای دلاوەری شاعیر سەر بە شێوازی بەیەكەوە گونجاندنی زەمەنەكانە؟! هەر شاعیرێك زەمەنی خۆی پرۆسیسە دەكات، دلاوەر زەمەنی تایبەت بەخۆی هەیە، دەشێ بڵێم لە كۆی بەرهەمە شیعرییەكانیدا تا كۆمەڵە شیعری (رۆژانێك من ئۆكۆردیۆنم دەژەند، چاپی ناوەندی ڕۆشنبیریی ئەندێشە، 2015) هەوڵدەدات زەمەنی گێڕانەوە بە شیعر بارگاوی بكات! مەبەستمە بڵێم بۆ جوانكردنی زەمەنی گێڕانەوە وزەی شیعریی لە چنینی دەستەواژەی شیعرییدا هەڵدەگرێتەوە، وەك چۆن هەوڵدەدات زەمەنی شیعریی بە گێڕانە بارگاوی بكات، واتە شیعرییەت لە ڕێگای زەمەنی ئەویدیكەی جیاواز تاقی دەكاتەوە! دلاوەر قەرداغی دەكەوێتە نێوان دوو عەدەمەوە، شیعرییەت و ئەویدیكەی جیاواز. جیاوازی نێوان (شیركۆ بێكەس) و (دلاوەر قەرەداغی) لە شێوازی بەیەكەوە گونجاندنی زەمەنەكاندا ئەوەیە، كە شیركۆ بێكەس لە پێناو بەردەوامی شیعرییەت دەنەخشێنێ، دلاوەر قەرەداغی لە پێناو عەدەمییەت! شێركۆ بێكەس مێژووگەریی دەكاتە بابەتی شیعرییەت، دلاوەر قەرداغی عەدەمییەت دەكاتە بابەتی شیعرییەت. هەموو ئەوانەش دوو تێگەیشتنی جیاواز و دوو بیركردنەوەی جیاواز و دوو دنیابینی جیاواز ڕابەرایەتیان دەكات...\n(هانز جۆرج گادامێر) پێیوایە هەر كەسێك زەمەنی تایبەت بەخۆی هەیە، هەر كەسێك زەمەنێكی سەربەخۆی هەیە. (ئێمە لەپڕ بەئاگا دێین كە كەسێك پیر بووە، یان زەمەنی منداڵی تێپەڕاندووە) بەمجۆرە گادامێر زەمەنی برگسۆنی بە زەمەنی كاتژمێر دادەنێت، زەمەنی كاتژمێریش دەكەوێتە دەرەوەی زەمەنی تایبەتیمانەوە. لە نێوان زەمەنی كاتژمێر و زەمەنی تایبەتدا دلاوەر قەرداغی خۆی بە عەدەمەوە هەڵواسیوە، عەدەمیەت بە شیعرەوە دەكات و شیعرییەت لە عەدەمەوە هەڵدەگرێتەوە.\nڕای خۆت بنووسە\nبابەت: پەیام: *\nئادرێسی ئیمەیل و لاپەڕەی ویب ئۆتۆماتیکیی دەبن بە لینک.بۆ گۆڕینی فۆرماتی تێکستەکەت دەتوانیت ئەم ئەم تاگانە بەکار بهێنیت a em strong cite code ul ol li dl dt ddدێڕ و پەرەگراف دەپاریزرێن.زانیاریی زیاتر دەربارەی گۆڕینی فۆرماتی تێکست


حەمەڕەسووڵ حەسەن‌پوور – شەهید\nڕاگەیەندراوی دەفتەری سیاسیی حیزبی دیموکراتی کوردستان بە بۆنەی کۆچی دوایی تێکۆشەری دێرین حەمەڕەسووڵ حەسەنپوور\nبە داخ‌و کەسەرێکی زۆرەوە ڕادەگەیەنین کە شەوی ڕابردوو چوارشەممە ١ی ژوئەنی ٢٠١٦( ١١ی جۆزەردانی ١٣٩٥)، تێکۆشەری دێرین‌و هاوڕێی زیاتر لە پێنج دەیە تێکۆشان‌و خەباتی نهێنی‌و ئاشکرای حیزبی دیموکراتی کوردستان، کاک حەمە ڕەسووڵ حەسەنپوور، کۆچی دوایی کرد.\nحەمەڕەسووڵ حەسەنپوور کە خەڵکی شاری سەردەشت بوو، ساڵی ١٣٢١ هەر لەو شارە لە دایک بوو. بنەماڵەی حەسەنپوور لەو بنەماڵە ناسراوانەی شاری سەردەشت بوون کە لە سەردەمی کۆماری کوردستان‌دا، نیشتمانپەروەری‌و دڵسۆزیی خۆیان بۆ حیزبی دیموکراتی کوردستان‌و بزووتنەوەی نەتەوەیی‌و ئازادیخوازانەی کوردستان سەلماند. حەمەڕەسووڵ لە ژێر کاریگەریی پەروەردەی بنەماڵەکەی‌و بە تایبەتی حەمەدەمینی مامی‌دا، هەر لە سەردەمی مێرمنداڵییەوە فێری خۆشەویستیی نەتەوە‌و نیشتمان‌و ئازادی بوو. حەمەڕەسووڵ حەسەنپوور دوای ئەوەی قۆناغەکانی خوێندنی سەرکەوتوانە تەواو کرد، بوو بە مامۆستا‌و لە گوندەکانی ناوچەی سەردەشت خەریکی خوێندەوارکردن‌و پێگەیاندنی منداڵانی نەتەوەکەی بوو. لەو ساڵانە‌دا بوو کە بە هۆی بەشداریی کۆمەڵێک لە کەسایەتییەکانی خزم‌و تایفەی خۆی (لە سێ بنەماڵەی بە ناوبانگی سەردەشت حەسەنپوور، حەدداد‌و حەکیم‌زادە ) لە تێکۆشانی سیاسی‌و حیزبی دا، هۆگریی کەوتە سەر حیزبی دیموکراتی کوردستان. لە دەیەی چلی هەتاوی‌و لە کاتێک‌دا ببووە مامۆستایەکی ناسراوی ناوچەی سەردەشت، زۆر جار دیدار‌و چاوپێکەوتنی لە گەڵ کادرەکان‌و تێکۆشەرانی حیزبی دیموکراتی کوردستان دەبوو. سەرئەنجام ساڵی ١٣٤٢ی هەتاوی دێتە ڕیزی ئەندامانی نهێنیی حیزبی دیموکراتی کوردستان. کاک حەمە ڕەسووڵ بە هۆی جێگەو پێگەی کۆمەڵایەتی‌و، بەرزیی پلەی خوێندن‌و ئاگایی‌و هۆگریی زۆری بە تێکۆشان، زۆر پتر لە ئەندامێکی نهێنی خۆی بۆ کاری سیاسی‌و حیزبی‌و ڕێکخستن تەرخان دەکاو بە کردەوە ڕؤڵی کادرێکی حیزبی دیموکرات لە نێو تەشکیلاتی نهێنیی حیزب‌دا دەگرێتە ئەستۆ. ساڵی ١٣٤٧ لە هەلومەرجێک‌دا کە شۆڕشگێڕانی حیزبی دیموکرات ناوچەی سەردەشت‌و زۆر ناوچەی دیکەی ڕۆژهەڵاتی کوردستانیان کردبووە مەیدانی بەرەنگاربوونەوەی قارەمانانەی خۆیان لە گەڵ ڕێژیمی شایەتی، حەمەڕەسووڵ حەسەنپوور کەوتە بەر شاڵاوی دوورخستنەوەو لەلایەن ساواکەوە بۆ شارەکانی “گورگان”و “تەفریش” دوور خرایەوە.\nهاوڕێ حەمەڕەسووڵ حەسەنپوور بە هۆی باوەڕی پتەوی بە ڕێبازی حیزبی دیموکراتی کوردستان‌و بەردەوامبوونی لە سەر تێکۆشان لە چوارچێوەی ڕێکخستنە نهێنییەکانی ئەم حیزبەدا، لە کۆنگرەی سێهەمی حیزب کە ساڵی ١٣٥٢ی هەتاوی پێک‌هات، بێ ئەوەی بۆ خۆی لە کۆنگرە ئامادە بێ‌و لە کاتێک‌دا هەر وا لە دوورخراوەیی‌دا ژیانی بە سەر دەبرد، بە ئەندامی کۆمیتەی ناوەندیی حیزب هەڵبژێردرا. کاتێک ماوەی دوور خراوەیی ئەم مامۆستا خەباتکارە کۆتایی پێ هات‌و گەڕایەوە سەردەشت، بە جۆرێکی شایان لە لایەن خەڵکەوە پێشوازیی لێ کرا. ئەو مامۆستا دڵسۆز و نیشتمانپەروەرە بە گەڕانەوە بۆ سەردەشت، گوڕو تینێکی تازەی دایەوە بە تێکۆشانی حیزبیی خۆی‌و ڕێکخراوی نهینیی حیزب لەو ناوچەیە. ساڵی ١٣٥٧ لە گەڵ دەستپێکردنی خۆپێشاندانەکان بە دژی ڕیژیمی شایەتی، هاوڕێ حەمەڕەسووڵ حەسەنپوور کە هەم لە نێو فەرهەنگیان‌و هەم لە نێو ئەندامان‌و دۆستانی حیزبی دیموکراتی کوردستان‌دا، پێگەیەکی بەرینی هەبوو، ڕۆڵێکی بەرچاوی لە ڕێکخستنی خۆپێشاندان‌و ناڕەزایەتیدەربڕینەکان‌دا گرتە ئەستۆ. بە ڕووخانی ڕێژیمی شایەتی‌و دەستپێکردنەوەی تێکۆشانی ئاشکرای حیزبی دیموکراتی کوردستان، کاک حەمەڕەسووڵ هەموو کات‌و توانای خۆی بۆ جێبەجیکردنی ئەرک‌و بەرپرسایەتیی حیزبی تەرخان کرد. ئەو هەر ئەرک‌و کارو بەرپرسایەتییەکی پێی سپێردرابا، بە دڵ‌و گیانەوە خۆی بۆ تەرخان دەکرد. ئەو سەرەرای ڕابردووی زۆری حیزبایەتی‌و پلەی بەرزی خوێندەواری و ناسراویی بنەماڵە، لە وەرگرتنی بەرپرسایەتیی حیزبی دا، زۆر موتەوازع بوو و هەر بەرپرسایەتییەک ڕێبەڕیی حیزب پێی سپاردبا، بە ڕووخۆشی وەری دەگرت‌و بەو پەڕی جیددیەتەوە جێبەجێی دەکرد. ئەو وەک ئەندامی کۆمیتەی شارستان‌و وەک ئەندامی هەیئەتی ئیجرایی کۆمیتەی شارستانی سەردەشت ساڵانێک خزمەتی کرد. بە هۆی ئەزموونی زۆری لە مامۆستایەتی‌و کاری پەروەردەو فیرکردن‌دا چەندین ساڵ وەک ئەندامی کۆڕی پەروەردەو فیرکردنی سەرانسەریی کوردستان، تێکۆشانی هەبوو. بە هۆی ئەمانەتداری‌و دەسپاکی ماوەی پێنج ساڵ بەرپرسایەتیی تەداروکاتی پێشمەرگەی پێ سپێردراو سەرکەوتوانە بەڕێوەی برد. کاک حەمەڕەسووڵ لە کۆمیسیۆنەکانی کۆمەڵایەتی، ماڵی‌و سیاسی-نیزامییش وەک ئەندام ئەرک‌و بەرپرسایەتیی بەڕیوە بردوەو بۆ ماوە زیاتر لە دوو ساڵیش بەرپرسی کۆمیسیۆنی کۆمەڵایەتیی حیزب بوو.\nهاوڕێ حەمەڕەسووڵ حەسەنپوور، شانبەشانی بەڕێوەبردنی دلسۆزانەی ئەرک‌و بەرپرسایەتیی حیزبی، لە کاری فەرهەنگییش غافڵ نەبوو. هەمیشە کاتی بۆ خوێندنەوەو وەرگێڕان‌و نووسین تەرخان دەکرد. لە گەڵ ڕاگەیەنەکانی حیزب، هەر هاوکارییەکی لە دەست هاتبایە درێغی نەدەکرد. بە هەوڵی ماندوویینەناسانەی کۆمەڵێک کتێب بریتی لە نووسین‌و وەرگێڕانی پێشەکشی کتێبخانەی کوردی کردوون.\nژیان لە سەنگەری فێرکردن‌و تێکۆشان‌و خۆ تەرخانکردن بۆ وانەکانی نیشتمانپەروەری‌و ئازادیخوازی، حەمەرەسووڵ حەسەنپووریان کردبوو بە کەسایەتییەکی خۆشەویست لە ناوچەی سەردەشت‌و لە نێو حیزبی دیموکراتی کوردستاندا. حەمەڕەسووڵ حەسەنپوور، مرۆڤێکی خاوەن کەسایەتی، هێمن، دلسۆز، نیشتمانپەروەر و ڕووناکبیر بوو. بە کۆچی دوایی ئەو خەباتکارە دێرینە، حیزبی دیموکرات‌و گەلی کورد، ڕۆڵەیەکی بەوەج‌و بە نرخی خۆیان لە دەست دا.\nحیزبی دیموکراتی کوردستان، بە بۆنەی کۆچی دوایی هاوڕێ حەمەڕەسووڵ حەسەنپوور، سەرەخۆشیی گەرمی خۆی پێشکەشی هاوسەرە بەڕێزەکەی، کچ‌و کوڕەکانی‌و بنەماڵەکانی حەسەنپوور، حەکیم‌زادەو حەدداد و تێکڕای کەسوکارو ئازیزانی ئەو نەمرە لە سەردەشت‌و دەرەوەی وڵات دەکا. هەر بەم بۆنەیەوە سەرەخۆشی لە هەموو ئەندامان و دۆستانی حیزبی دیموکراتی کوردستان دەکەین‌و هەمووانیش دڵنیا دەکەین کە ڕەوەشتی بەرزی حەمەڕەسووڵ حەسەنپوورو وەفاداری‌و دڵسۆزییەکانی لە ئاست حیزب‌و نەتەوەکەی دەکەین بە سەرمەشقی خۆمان‌و یادو ناوی بە بەرزی ڕادەگرین.\nبەرزو بەڕێز بێ یادی هاوڕێی خۆشەویست و ئازیزی تازە لە دەستچوومان حەمە رەسووڵ حەسەنپوور.\n١ی ژوئەنی ٢٠١٦\n١١ی جۆزەردانی ١٣٩٥\nحاجی عەلی موتەفیق‌ئەدیب


پەرەسەندنی وشدارەکان ھاوکات لەگەڵ زیاتر بوونی ژمارەی توشبووانی کۆرۆنا لە ناوچەی ڕۆژئاوای ئاسیا - SAHAR KURDISH (Sorani)\nپەرەسەندنی وشدارەکان ھاوکات لەگەڵ زیاتر بوونی ژمارەی توشبووانی کۆرۆنا لە ناوچەی ڕۆژئاوای ئاسیا\nئادار 24, 2020 15:36 Asia/Tehran\nھاوکات لەگەڵ زیاتر بوونی ژمارەی توشبووانی کۆرۆنا لە ناوچەی ڕۆژئاوای ئاسیا، نیگەرانی لە بارەی تەشەنەسەندنی زیاتری ئەم نەخۆشییەش پەرەی گرتووە.\nبە پێی ڕاپۆرتی ھەواڵدەریی فەرمیی سووریا(سانا)، وەزارەتی نێوخۆی سووریا ڕۆژی دووشەممە بە ڕاگەیاندنی یەکەم نمونەی توشبوون بە ڤایرۆسی کۆرۆنا، فەرمانی داخستنی تەواوی بوارگە سەرسنوورییەکانی لەگەڵ لوبنان دەرکردو تەگبیری پێویستی بۆ پێشگرتن بە تەشەنەسەندنی ڤایرۆسی کۆرۆنا گرتە بەر.\nئەنجومەنی وەزیرانی سووریاش بۆ پێشگرتن بە ڤایرۆسی کۆرۆنا، ڕاگرتنی گواستنەوەی گشتی و تایبەتیی لە پارێزگاکانی ئەم وڵاتە پەسەند کرد.\n«سەلمان عەبدولعەزیر» پاشای عەرەبستانیش بە مەبەستی بەرنگاربوونەوەی ڤایرۆسی کۆرۆنا فەرمانی داوە بۆ ماوەی ٢١ ڕۆژ قەدەغەی ھاتوچۆی شەوانە ڕابگەیەندرێت.\nبە پێی دوایین ڕێژە فەرمییەکان ھەتا ئێستا ٥١١ کەس لە عەرەبستانی سەعودی دا توشی ڤایرۆسی کۆرۆنا ھاتوون.\nھەرلەم کاتەدا «جاسم فەلاحی» وەزیری تەندروستی و ژینگەی عێراق ڕایگەیاندووە، کاری دروست کردنی نەخۆشخانەیەکی تازە لە بەغدا بۆ خەواندن و کەرەنتینە کردنی توشبووانی ڤایرۆسی کۆرۆنا بە بارەبووی جەماوەری و لە سەر ئەرکی خەڵک دەستی پێ کراوە.\nبە پێی دوایین ڕێژەی وەزارەتی تەندروستی و ژینگەی عێراق ، ھەتا ئێستا ٢٦٦ کەس لەم وڵاتەدا توشی ڤایرۆسی کۆرۆنا ھاتوون و ٢٣ کەسیش گیانیان لە دەست داوە.\nبە پەرەسەندنی ڤایرۆسی کۆرۆنا لە لوبنانیش کۆپتەرەکانی سوپای ئەم وڵاتە بە سەر شارە جۆربەجۆرەکانەوە دەستیان کردووە بە گەشت لێدان و لە بارەی مانەوە لە ماڵەکانیاندا وشداریی بە خەڵک دەدەن.\nوەزارەتی تەندروستیی لوبنان ڕایگەیاندووە، ڕێژەی توشبووان بە ڤلیرۆسی کۆرۆنا لەم وڵاتەدا گەیشتووەتە ٩٩ کەس و سێ کەسیش گیانیان لە دەست داوە.\nوەزارەتی تەندروستیی میرنشینە یەکگرتووە عەرەبیەکانیش باسی داخرانی ناوەندە بازرگانییەکان، پاساژو بازاڕەکانی ئەم وڵاتەی کردووە لە بەر تەشەنای ڤایرۆسی کۆرۆناو پێ داگرتووە کە ناوەندە بازرگانییەکان، پاساژو فرۆشگەکان بۆ ماوەی دووحەوتە دادەخرێن.\nوەزارەتی تەندروستیی میرنشینە یەکگرتووە عەرەبیەکان ژمارەی توشبوولن بە ڤایرۆسی کۆرۆنای لەم وڵاتەدا ١٥٣ کەس ڕاگەیاندووە کە ھەتا ئێستا یەک کەسیش گیانی لە دەست داوە.\nبەپێی دوایین ڕێژەکان، ھەتا ئێستا زیاتر لە ٣٤١ ھەزارکەس لە جیھاندا توشی ڤایرۆسی کۆرۆنا ھاتوون کە لەم ژمارەیە ١٤ ھەزارو ٧٠٠ کەس گیانیان لە دەست داوەو پتر لە ٩٩ ھەزار کەسیش چاک بوونەتەوە.\nڤایرۆسی کۆرۆنا کە ناوە فەرمییەکەی کۆڤیدی ١٩ یە، لەکۆتایی ساڵی٢٠١٩دا لەشاری "ووهان"ی چین سەری هەڵدا و لە ئێستادا بەرەو زیاتر لە ١٩٠ .ڵاتی جیھان تەشەنەی سەندووە.\nژمارەی توشبووانی کۆرۆنا لە ئەورووپا سنووری ٤٠٠ ھەزارکەسی تێپەڕاند\nنرخی نەوتی خاو بۆ یەکەمجار نزمترین ئاست لە دوای ساڵی 2002ەوە


ئەو چەكانەی روسیا لەشەڕەكانی ناوچەكانی سوریا تاقییاندەكاتەوە\n04/09/2020 1047 جار خوێندراوه‌ته‌وه\nفیكتۆر سوكیركو، راپۆرتێكی لە گۆڤاری "سفوبودنایا پریسا" بڵاوكردووەتەوە، دەربارەی نموونەی ئەو چەكە نوێیانەی روسیا لە دۆخی شەڕدا لەسوریا، كە دوای كۆڕبەندی سوپا-٢٠٢٠، تاقییاندەكاتەوە.\nبەپێی راپۆرتەكە، پێش پێنج ساڵ، هێزە چەكدارەكانی روسیا لە سوریا گەورەترین كیڵگەی تەقەكردن و راهێنانی پراكتیكیان بۆ سەرجەم جۆرەكانی چەكی نوێ لە سوریا هەبوو، هەر لە رۆكێتی كالیبەری باڵدارو فرۆكەی نەوەی پێنجەم (سو-٥٧)، و تانكی ئەرتاما و جۆرە جیاوازەكانی كەلوپەلەكانیان.\nلە دێسەمبەری ٢٠١٩، وەزیری بەرگری (سیرگی شویگو)، وتی: زیاتر لە ٣٥٠ جۆر كەل و پەلی سەربازی لە شەڕەكانی سوریا بەشداری پێكراوە، و زیاتر لە ٦٠٠ جۆری جیاواز لە چەك و تەقەمەنی و كەل و پەل سەربازی تاقیكراوەتەوە. هەندێ لەو چەكانە پەرەیان پێدراوە بەگوێرەی ئەزمونی نوێی سوریا.\nلە ئێستادا، وەزیری بەرگری نمایشەكانی كۆڕبەندی (سوپا-٢٠٢٠) خستووەتەروو، لەگەڵ نمونەی نوێی ئەو چەكانەی دروستی دەكەن.\nلەهەمان كاتدا ئاماژەی بۆ ئەوە كردووە ئەو چەكانەی پەرەیان پێدراوە تایبەتەمەندییان بەرزە، بەڵام هەر ئەوە بەس نییە. پێویستە لەوە دڵنیابینەوە لەدۆخێكی نزیكی شەردا پاشان لە سوریا بەكاربهێنرێت.\nلە كۆڕبەندی سەربازی تەكنیكی نێودەوڵەتیدا (سوپا-٢٠٢٠) ، كە لەم دواییەدا لە باخچەی پاتریۆت ی نزیك مۆسكۆ كۆتایی هات، نزیكەی ٢٨ هەزار نمونەی خستەروو. دیارە هەموو ئەمانە بۆ مەبەستی سەربازی نییە، كەسەتەی پێشتری ناسراویشی تێدا بووە، لەگەڵ ئەوەشدا، بەرهەمی نوێی لە خۆ گرتبوو.\nبۆ نموونە، كۆمپانیای "رۆستیخ" ی حكومی نزیكەی ٧٠ نمونەی نوێی خستە روو. هەروەها هەندێ لەوانە بۆ سوریا دروست كراون و دۆخی ئەوێ لەبەرچاو گیراوە. بۆ نمونە، ئۆتومبیلی رێگای سەخت "تیگەر" كە مانۆڕی قورس دەكات و لاشەی كراوەیەو توانا ئەوەی هەیە چەندین چەكی سوكی لێ ببەسترێ.\nرەنگە رۆكێتە ئاراستەكراوە نوێیەكان لە سیستەمی هەڵدانی رۆكێتی جۆراوجۆر تۆرنادو-ئێس بەرەو سوریا بفرن، هەروەها لە ئاسمانی سوریا فرۆكەی نوێی بێ فرۆكەوان دەردەكەوێ؛ لەو جۆرانەی لە كۆڕبەندی (سوپا-٢٠٢٠) دا نمایش كرا.


هەولێر ؛ ئاگر لەمەترانییەی سریان كاسۆلیك لە عەنكاوا كەوتەوە – تۆڕی میدیایی خەڵک\nپارێزگای هەولێر ڕایدەگەیەنێت ، بەهۆی شۆرتی كارەباوە لەمەترانییەی سریان كاسۆلیك لە عەنكاوا ئاگركەوتەوە و جگە لە زیانی ماددیی هیچ زیانێكی گیانی نەبوو.\nڕاگەیاندنی پارێزگای هەولێر بڵاویكردەوە، كەمێك پێش ئێستا بەهۆی شۆرتی كارەباوە ئاگر لە مەترانییەی سریان كاسۆلیك لە عەنكاوا كەوتەوە و لە لایەن تیمەكانی بەرگریی شارستانییەوە بەماوەیەكی كەم توانرا ئاگرەكە كۆنتڕۆڵ بكەن، كە جگە لە زیانی ماددیی هیچ زیانێكی گیانی نەبوو.\nئاماژە بۆ ئەوەشكراوە، كە ئومێد خۆشناو، پارێزگاری هەولێر بەیاوەری نەبەز عەبدولحەمید، قائیمقامی ناوەندی و رامی نووری عودەیش، بەڕێوەبەری شارەدێی عەنكاوا گەیشتنە شوێنی ئاگركەوتنەوەكە.\nخەڵك- دوانیوەڕۆی ئەمڕۆ چەند گولـلە هاوەنێك لە گوندەكانی نزیك قوشتە لە سنووری هەولێری پایتەختی هەرێمی كوردستان كەوتنەخوارەوە. بەپێی زانیاریەكانی…\n23 تشرینی یەکەم 2021 1.35 pm\nخەڵك-ئارام سەردار سەرۆكی سەندیكای گواستنەوە لە یەكێتی سەندیكاكانی كرێكارانی كوردستان دەنگۆی بەرزكردنەوەی نرخی…


تا چەند زانیاریت هەیە لەسەر جۆرەکانی سێرڤەر؟ سێرڤەری HP و جۆرەکانی - Yeane.Org ماڵپەری یانی\nتا چەند زانیاریت هەیە لەسەر جۆرەکانی سێرڤەر؟ سێرڤەری HP و جۆرەکانی\nسێرڤەری HP و جۆرەکانی\nبە گشتی سێرڤەری HP سێ جۆری هەیە:\n١. سێرڤەری ناو ڕاک Rack Server\nئەم جۆرە سێرڤەرانە بە شێوەی ئاسۆیی دروستکراوە و دەخرێتە ناو ڕاک ەوە بۆ پارێزگاری کردنی لە خۆڵ و تەپوتۆز، وە بۆ پارێزگاری کردنی لە دەستکاری کەسانی ڕیگەپێنەدراو چونکە دەکرێت ڕاکەکە دابخرێت بە کلیل. هەروەها شوێنێکی کەمتردەگرێت و گەر چەند سێرڤەرێکت هەبوو دەکرێت لەسەر یەک دابنرێن. ئەم سێرڤەرانە بۆ کاری بچوک مامناوەند و گەورە بەکاردێن بەپێی مۆدێل و تایبەتمەندیەکانی. ئەمانەش چەند مۆدێلێکی جیاوازیان هەیە وەک:\nHP DL580, HP DL380, HP DL360, HP DL180, HP DL 160\nهەوڵ دەدەین لە داهاتوودا باسی مۆدێلەکانیان بکەین\n٢. سێرڤەرەی تاوەر Tower Server\nئەم جۆرە بەشیوەی ستوونی دادەنرێت لەسەر مێز هەر وەک کۆمپیوتەری دیسکتۆپ. ئەم جۆرە سێرڤەرە بۆ کاری بچووک و مامناوەند باشە بە تایبەتی گەر پێوستت بە تەنها چەند سێرڤەرێکی کەم بوو و کارەکەت واپیویست بکات ڕاک دانەنێیت. ئەم جۆرەش کۆمەلێک مۆدێلی هەیە لەوانە:\nHP ML10, HP ML30, HP ML 150, HP ML 350\n٣. سێرڤەری بلەید Blade Server\nئەم جۆرە سێرڤەرە بریتیە لە کۆمەڵێک سێرڤەری قەبارە بچووک لەناو یەک بۆکسدا بەشێوەیەک کەبتوانی هەموو سێرڤەرەکان پێکەوە بەڕێوەبەریت. ئەم جۆرە سێرڤەرانە بۆ پڕۆژەی گەورە باشە کاتێک وا پێویست دەکات ژمارەیەکی زۆر سێرڤەر بەکاربهێنیت بە تایبەتی گەر بتەوێت کلاودێکی ناوخۆی دروست بکەی.\nئاماده‌كردنی : avestagroup


گرێکێن رەحمى پتر لدەف کچان هەنە – خەدەنگ\nدگەل دکتۆرا/ برین مصطفى خالد ـ بۆرد ب نەخوەشیێن ژنان و زارۆکبوونێ.\nگرێکێن رەحمى یەکە ژ نەخوەشیێن بەربەڵاڤ یێن کۆ دکەڤنە دناڤا ماسۆلکا رەحمى دا و ژ ئەنجامێ دابەشبوونەکا نە سرۆشتى یا خانەیان دروست دبت و د قۆناغێن د دویڤ دا دبت دەربازى تیڤلێ دناڤ زکێ رەحمى ببت یان تیڤلێ ژ دەرڤە.\nدکتۆرایێ گۆت: 50% ژ ئافرەتان گرێ هەنە و ل گۆر تەمەنى، و ل تەمەنێ 35 – 45 سالیێ ئەڤ گرێ دیار دبن و پترى کچان و ژنێن بێ دویندەه دگرت.\nگۆتژى: هۆکارێن سەرەکى یێن ڤێ نەخوەشیێ:\n– بلندبوونا هۆرمۆنێن (Progesteron – Estrogen )ە.\n– هۆکارێن جینى.\n– 50% کرۆمۆسۆمات نەئاساى هەبن.\n– هۆکارێن قنێتى(وراثى).\n• ئێشانەکا دژوار یا زکى.\n• هژمارا جارێن میزتنێ یان بەروڤاژى، دبت میز ب شێوێ قوتقوتى بهێت.\nدەربارەى نەزۆکیێ، دکتۆرایێ گۆت: ژ سێ حالەتان دیار دبت کۆ ژنێ گرێ یێن هەین:\n• یەک ژ هۆکارێن نەزۆکیێ هەبوونا گرێکانە، چونکە دبت گرێ ببت ڕێگر بۆ نەگەهەشتنا ئاڤا زەلامى بۆ جهێ پێویست.\n• هەگەر گرێ دناڤا تیڤلدانکێ دناڤا رەحمى دابت، خوە هەگەر زکپڕبوون درۆستژى ببت، دبت هۆکارێ نە جهگیرییا حەملى دناڤا رەحمى دا.\n– ژبەرچوونا زاڕووکى یان ژ دایکبوونا پێشوەخت.\n– خوینبەربوونا بەری زاڕووکبوونێ یان پشتى زاڕووکبوونێ.\n– خوەجهیەکا نە درۆست یا سۆریلانکى.\n– پتر پێویستى ب نشتەرگەریێ ببن.\nدکتۆرایێ بەحس ل چارەسەریێ کر و گۆت: ئەم چەند ڕێکەکان دگرن بەر وەکۆ چارەسەرى ب دەرمانا یان دانانا لەولەبێ هۆرمۆنى یان نازوور و نشتەرگەرى و لگۆر شێوەو قەبار و هژمار و خوجهییا گرێکان و ژبەرکۆ 2\_1000 بتنێ ژ گرێکان، گرێکێن پەنجەشیرێنە، لەوا ل بەراهیێ پترى دەرمان دهێن ب کار ئینان ژبۆ ڕێگرى ژ مەزنبوونا گرێکان و خوینبەربوونێ و کێمکرنا ئێشانێ، لێ ب هەر حالێ هەبت و هەگەر گرێ د نیڤا رەحمى دابت و ببت هۆکارێ خوینبەربوونێ ، نۆژدار بڕیارا ڕاکرنێ ددت ب نازوورێ.\nو گۆتژى: جاران نۆژدار بڕیارا قوتکرنا دەمارا خوینێ یا بۆ رەحمى دهێت ب مەرەما راوەستاندنا خوینبەربوونێ، ب رێکا قەستەرێ ددت و دێ 90% خووینبەربوونێ کێم کت و 50% دێ قەبارێ گرێکێ بچویک کت و جارانژى ریکەچارەیا ژێکژککرنا گرێکێ ب رێکا لیزەرى دهێت دان.\nچاوا گرێ دهێت دەرەهیکرن و دەستنیشانکرن؟ دکتۆرایێ گۆت: پتریا گرێکان بێ ئێشانن و چو نیشان نینن بتنێ هەگەر ب سۆنارێ یان ب تیشکا ڕەنگین یا رەحمى یان ب نازوورێ یان ب ڕەنینێ بهێن دەرەهیکرن. گۆتژى گرێکا پیس، قەبارێ وێ ب شێوەیەک لەزگین مەزن دبت و ئێشانەکا نە سرۆشتى ل دویفخوە دهێلت.\nوبەحس ل نشتەرگەریێ کر وگۆت: دوو جۆڕێن نشتەرگەریان بۆ گرێکێ هەنە( راکرنا گرێکێ و راکرنا رەحمى) و هینگێ دهێت ئەنجامدان هەگەر:\nو گۆت: راکرنا گرێکان یان ب نازوورێ دهێت ئەنجامدان یانژى ب زک ڤەکرنێ و ب ڕێژا 40% – 60% دبت هاندەر بۆ زکپڕبوونێ و 30% – 50% دبت گرێ بزڤڕتڤەژى؛ و هەگەر راکرنا گرێ ژ بەر خوینبەربونێ بت، دبت پشتى راکرنێژى 1% – 5% خوینبەربوون بمینت.\nکەنگى و بۆ چ رەحم دهێت راکرن ؟ دکتورایێ بەرسڤ دا: ل گۆڕ حەزا ژنێ دمینت، ئانکۆ چەند حەزا وێ ل زاڕووکبوونێ هەبت ئەم ڕاکرنا رەحمى پاش دئێخ، یانژى ژ ئەگەرێ نەخوەشیێن لسەر ئافرەتێ زال دبن، بڕیارا راکرنا رەحمى ژ بال نۆژداریڤە دهێت دان ئەوژى ل ژێر مەرجێ، تەمەنێ ژنێ و تەمامکرنا خێزانێ و ئێشانێن دژوار.\nل دووماهیێ دکتۆرایێ د ئامووژگاریێن خوە دا گۆت:\nپێویستە بەرى شویکرنێ، کچ پشکنینا رەحمى بکت و لسەر کچ و ژنان فەرە رێکخستنا خوارنا خوە بکن پتر ڕوو بدن کەسکاتى و فیقى و وەرزشەکا پرۆگرامکرى و پشتراستبوون ژ رێژا Vit D هەبت.\nCategory: تەندرۆستىTag: كچگرێكنه‌خۆشى by Diler Ahmed


پەردەی بیست و حەوتەم قوڵلەی شانازی - پاشای شکۆمەندی\nیه زدان مرۆڤایه تی به ده ستپێكردنه وه یه كی نوێ پیرۆز كرد، به ڵام دوای لافاوه كه جارێكی دیكه خه ڵكه كه پشتیان له خودا كرد و به دووی حه ز و ئاره زووه كانی خۆیان كه وتن. بۆ نموونه ، خودا فه رمانی به مرۆڤایه تی کرد كه بڵاو ببنه وه و «زه وی پڕ بكه ن» (په یدابوون ١: ٢٨، ٩: ١). به ڵام مرۆڤایه تی چی كرد؟\nكتێبی پیرۆز ده ڵێ :\nهه موو جیهان یه ك زمان و یه ك جۆر قسه كردنیان هه بوو. ئینجا كاتێك بۆ ڕۆژهه ڵات كۆچیان كرد، ده شتاییه كیان له خاكی شینعار (له عیراقی ئه مڕۆدا) دۆزییه وه و له وێ نیشته جێ بوون. ئینجا به یه كتریان گوت: (وه رن، با خشت دروستبكه ین و ته واو سووری بكه ینه وه ). ئیتر له جیاتی به رد خشتیان به كارهێنا، قیریش له جیاتی قوڕ. هه روه ها گوتیان: (وه رن، با شارێك بۆ خۆمان دروستبكه ین له گه ڵ قولله یه ك كه سه ری له ئاسمان بدات. ناوێكیش بۆ خۆمان دروستده كه ین، تاكو به سه ر هه موو ڕووی زه ویدا په رت نه بین.) (په یدابوون ١١: ١-٤)\nبنیادنه رانی ئه م شاره ده یانویست خه ڵكی ستایشی ئه وان بكه ن له بری ستایشكردنی ناوی خودا. خه ڵكه كه وه ك شه یتان ڕۆحی له خۆباییبوون و یاخیبوون بیریانی داگیركرد.\nبه دروستكردنی ئه م قولله یه خه ڵكه كه ویستیان ده ستیان بگاته عه رشی خودا. هه روه ك ئه و خه ڵكه دیندارانه ی ئه مڕۆ وا ده زانن به هه وڵ و كۆششی خۆیان ده توانن بگه نه به هه شت. ئه م خه ڵكانه هه روه ك قایین زۆر دیندار بوون، به ڵام ئه و ڕێگه یه ی خودا بۆ لێخۆش بوون ده ستنیشانی كردبوو، ئه مان پشتگوێیان خستبوو. متمانه یان به پلانه كه ی خودا نه بوو.\nبۆیه یه زدان فه رمووی:\n(وه رن، با بچینه خواره وه و له وێ زمانیان بشێوێنین، بۆ ئه وه ی كه سیان له زمانی ئه وی دیكه یان نه گات.)\nئینجا یه زدان له وێوه به سه ر هه موو زه ویدا په رتیكردن. ئیتر وازیان له بنیادنانی شاره كه هێنا. له به ر ئه مه ناونرا (بابل)، چونكه له وێدا یه زدان زمانی هه موو زه وی شێواند. هه ر له وێشه وه یه زدان به سه ر هه موو ڕووی زه ویدا په رتیكردن. (پەیدابوون ١١:٧-٩)\nبه په رته وازه كردنیان به سه ر چه ند خێزان و هۆزێكی جیاواز، یه زدان پیلانه كه ی ئه وانی له ناوبرد. ئینجا زمانی جیاوازی به هه ریه ك له و خێزان و هۆزانه به خشی. خه ڵكه كه هیچ چاره یه كیان نه بوو جگه له جێهێشتنی بابل و بڵاوبوونه وه به سه ر زه ویدا، هه روه ك چۆن خودا فه رمانی كردبوو.\nخه ڵكه كه قولله كه یان ته واو نه كرد، به ڵام پلانی خودا له كات و ساتی دیاریكراوی خۆیدا بوو.


چوار لایەنی باکور و ڕۆژئاوای کوردستان لەسەر ئاگرەکەی ئیمڕالی بانگەوازییان کرد – کوردی – RojNews.News\n02/03/2020 - 7:18:26 pm\nپێنجشەممە, 27 فبر 2020 – 15:51 ڕۆژنیوز – ناوەندی هەواڵەکان\nهەریەکە لە؛ پارتی دیموکراتی گەلان- هەدەپە، پارتی هەرێمە دیموکراتییەکان- دەبەپە، پارتی یەکێتی دیموکراتی- پەیەدە و تەڤگەری جڤاکی دیموکراتی- تەڤدەم، لەسەر ئاگرکەوتنەوەکەی دوورگەی ئیمرالی کە ڕێبەری گەلی کورد و سێ زیندانی دیکەی سیاسی تێدا زیندانین، ڕاگەیاندراویان بڵاوکردەوە.\nلە ڕاگەیەندراوەکەی دەبەپە هاتووە: کاردانەوەی گەلەکەمان لەسەر دۆخەکە زیاتر دەبێت، بۆ ڕوونبوونەوەی دۆخەکە پێویستە خانەوادە و پارێزەران دەستوبرد بچنە دوورگەکە، تا دۆخەکە ببینن و ڕای گشتی لێ ئاگادار بکەنەوە، دەمانەوێت بەبیری کاربەدەستانی دەوڵەت بێنینەوە کە تەندروستی و ئاسایشی ڕێبەری گەلی کورد بەڕێز عەبدوڵا ئۆجالان زۆر گرنگ و ژیانییە، پێویستە بۆ ڕوون کردنەوەی دۆخەکە بۆ ڕای گشتی ڕاگەیەندراو بدرێت، داوا لە هەموو کەسێک دەکەین کە بەرپرسیارانە بجوڵێنەوە.\nعایشە ئاجار باشاران پەرلەمانتاری هەدەپە لە ڕاگەیەندراوێک لەو چوارچێوەیەدا ڕایگەیاند: پێویستە دەستوبرد گروپێک لە هەدەپە سەردانی ئیمرالی بکەن و لێکۆڵینەوە لە دۆخەکە بکەن.\nهەروەها ئاماژەشی بە ڕاگەیندراوی وەزیری ناوخۆی دەوڵەتی تورک داوە کە وەک بابەتێکی ئاسایی باسی ئاگرکەتنەوەکەی ئیمرالیی کردووە و هاتووە: داوا دەکەین دەستوبرد حکومەت لەسەر بابەتەکە ڕاگەیندراوێکی جددی بڵاو بکاتەوە.\nلە ڕاگەیەندراوەکەی پەیەدەش هاتووە: ئاگرکەوتنەوەکەی ئیمرالی بۆ ئێمە و گەلەکەمان جێی نیگەرانی گەورەیە، ئەمە ئاسایی نییە و گومانمان زیاد دەکات، پێویستە دەستوبرد پارێزەران سەردانی ئیمرالی بکەن و ڕاگەیەنداراو بڵاو بکەنەوە، تا نیگەرانیمان نەمینێت.\nهەروەها هاتووە: داوا لە گەلەکەمان دەکەین تا ئەو کاتەی لە ئیمرالی لەگەڵ ڕێبەر عەبدوڵا ئۆجالان چاوپێکەوتن دەکرێت و ڕاگەیەندراو بڵاو دەکرێتەوە لە مەیدانەکان بن و چالاکی بەڕێوە ببەن.\nهەروەها تەڤگەری جڤاکی دیموکراتی- تەڤدەم، لەسەر بابەتەکە ڕایگەیاند: پێویستە گەلەکەمان و ڕێکخستنە سیاسیی و کۆمەڵایەتییەکانمان لەسەر پێی بن و چالاکی بەڕێوە ببەن، چونکە خاوەنداریی لە ڕێبەر ئۆجالان بەرپرسیارێتییەکی مێژووییە، ڕۆژی خاوەنداری لە ڕێبەر و چالاکیی مێژووییە.\nتەڤگەری ئازایی: ئاگرەکەی ئیمرالی درێژه پێده‌ری پیلانگێڕییە دژ به گه‌لی كورد\nهاوڵاتیانی ڕۆژئاوا بۆ ئۆجالان هاتنە سەر شەقام


مەسیحیەت چییە؟ مەسیحییەکان باوەڕیان بە چی هەیە؟\nپرسیار: مەسیحیەت چییە؟ مەسیحییەکان باوەڕیان بە چی هەیە؟\nوه‌ڵام: (یەکەم کۆرنسۆس ١٥: ١- ٤) دەڵێت: "ئه‌ی خوشك و برایانم، ئینجیلتان بیر ده‌خه‌مه‌وه كه موژده‌كه‌م پێ به‌خشین، ئه‌وه‌ی وه‌رتانگرت و هه‌تا ئێستا له‌سه‌ری چه‌سپاون. به‌هۆی ئه‌م ئینجیله ئێوه ڕزگارتان ده‌بێت، ئه‌گه‌ر ده‌ستتان گرت به‌و په‌یامه كه پێم ڕاگه‌یاندن. ئه‌گینا به‌خۆڕایی باوه‌ڕتان هێناوه. چونكه ئه‌وه‌م پێدان كه یه‌كه‌مین و گرنگترینه و منیش وه‌رمگرتبوو: كه مه‌سیح له پێناوی گوناهه‌كانمان مرد به‌گوێره‌ی نووسراوه‌كان، ئه‌و نێژرا و له ڕۆژی سێیه‌م هه‌ڵستایه‌وه به‌گوێره‌ی نووسراوه‌كان."\nباوەڕ و ئیمانی مەسیحییەکان لەو چەند ئایەتەی سەرەوە روونە. جیاوازی مەسیحییەت لەگەڵ هەموو دینەکانی دیکە ئەوەیە کە مەسیحییەت زیاتر لەوەی کە مەراسم و رێوڕەسمە دینییەکان بێت بریتییە لە پەیوەندییەکی شەخسی. کەسێکی مەسیحی لە جێگەی ئەوەی بیر لەوە بکاتەوە کە چی حەرامە و چی حەڵاڵە، هەوڵ دەدات کە زیاتر و زیاتر پەیوەندی نزیک لەگەڵ خودای باوک دروستبکات. دروستبوونی ئەم پەیوەندییە بە هۆی کارەکانی مەسیح و کاری رۆحی پیرۆزە لە ژیانی باوەڕداراندا.\nمەسیحییەکان باوەڕیان وایە کە کتێبی پیرۆز سروشی خودایە و فێرکردنەکانی دوورە لە هەر هەڵەیەکەوە و دەسەڵاتی یەکەمی هەیە (دووەم تیمۆساوس ٣: ١٦، دووەم پەترۆس ١: ٢٠- ٢١). مەسیحییەکان باوەڕیان بە یەک خودایە کە سێ کەسایەتی (شەخسیەتی) هەیە؛ باوک، کوڕ (عیسای مەسیح) و رۆحی پیرۆز.\nباوەڕدارانی مەسیح باوەڕ دەکەن کە مرۆڤ بە تایبەتی بۆ ئەوە دروستکراوە کە پەیوەندی لەگەڵ خودا هەبێت، بەڵام گوناه مرۆڤی لە خودا جودا کردەوە (رۆما ٣: ٢٣، ٥: ١٢). مەسحیییەت فێرمان دەکات کە عیسای مەسیح وەکو خودایەکی تەواو و لەهەمان کاتدا مرۆڤێکی بێخەوش هاتە سەر زەوی و لە پێناو گوناهەکانی ئێمەدا گیانی سپارد (فیلیپی ٢: ٦- ١١). هەروەها فێرمان دەکات کە دوای ئەوەی عیسا لە سەر خاچ گیانی سپارد، نێژرا، لە مردن هەستایەوە و ئێستا لە دەستە ڕاستی خودای باوک دانیشتووە وتاهەتایە داکۆکی لە باوەڕداران دەکات (عیبرانییەکان ٧: ٢٥). مەسحییەت ئیدعای ئەوە دەکات کە مردنی عیسا لەسەر خاچ کافییە بۆ ئەوەی بە تەواوی باجی هەموو گوناهەکانی مرۆڤ بدات؛ بەم هۆیەوە پەیوەندی پچڕاوی مرۆڤ و خودا چاک دەکاتەوە (عیبرانییەکان ٩: ١١- ١٤، ١٠: ١٠. رۆما ٥: ٨، ٦: ٢٣).\nئەگەر کەسێک دەیەوێت رزگاری بێت، ئەوا دەبێت بە ئیمانی بەو کارە تەواوە هەبێت کە مەسیح لەسەر خاچ لە پێناو ئەودا کردی. ئەگەر کەسێک باوەڕی بەوە هەبێت کە مەسیح لە جێگەی ئەو گیانی سپارد و باجی گوناهەکانی ئەوی داوە و لە مردنی هەستایەوە، ئەوا ئەو کەسە رزگاری بووە. تۆ بە هیچ جۆرێک ناتوانیت خۆت رزگار بکەیت. هیچ کەسێک "ئەوەندە باش" نییە کە بتوانێت خودا رازی بکات چونکە ئێمە هەموومان گوناهبارین (ئیشایا ٥٣: ٦، ٦٤: ٦- ٧). دووەم، هیچ شتێک نەماوە کە بتوانیت ئەنجامی بدەیت، چونکە مەسیح هەموو کارەکەی کردووە! کاتێک لە خاچ درا، مەسیح فەرمووی: "تەواو بوو" (یۆحەنا ١٩: ٣٠).\nهەوەک چۆن کەس ناتوانێت لە رێگەی کارەکانی خۆیەوە رزگاری بەدەست بهێنێت، هیچ کارێکیش ناتوانێت ئەو رزگارییە بێبەری بکات لەو کەسەی کە لە رێگەی ئیمانەوە بەدەستی هێناوە چونکە ئەو کارە لە لایەن مەسیحەوە تەواو کراوە و ئەنجام دراوە! کەواتە لە کرداری رزگار بووندا، عیسای مەسیح بکەرە و کەسیی رزگار بوو بێجگە لە بەرکار هیچ ئەرکێکی دیکەی نییە. واتە ئەو کەسەی کە وەریدەگرێت هیچ دەورێکی نییە. لە (یۆحەنا ١٠: ٢٧- ٢٩) دا نووسراوە "مه‌ڕه‌كانم گوێ له ده‌نگم ده‌گرن، منیش ده‌یانناسم و به‌دوام ده‌كه‌ون، ژیانی هه‌تاهه‌تاییان ده‌ده‌مێ و هه‌رگیز له‌ناو ناچن، كه‌سیش له ده‌ستم نایانڕفێنێت. باوكم كه به منی داون له هه‌مووان گه‌وره‌تره، كه‌سیش ناتوانێت له ده‌ستی باوك بیانڕفێنێت."\nئێستا لەوانەیە هەندێک بەهەڵە بیر بکەنەوە و بڵێن: لەمە باشتر نابێت؛ هەرکە رزگارکرام، واتە بۆ هەمیشە رزگارکراوم، ئێستا هەر جۆرێک بمەوێت دەتوانم بژیم بە بێ ئەوەی رزگارییەکەم لەدەست بدەم!" بەڵام دەبێت ئەوەمان بیر نەچێت کە رزگاری واتە دابڕان لە سروشتی کۆن و گوناهبارانەمان. کەسی رزگاربوو لەڕاستیدا تامەزرۆی ئەوەیە کە هەمیشە پەیوەندییەکی نزیک و دۆستانەی لەگەڵ خودا هەبێت. ئەگەر رۆژگارێک کۆیلەی گوناه بووین، ئەوا ئێستا کۆیلەی عیسای مەسیحین (رۆما ٦: ١٥- ٢٢). تا ئەو کاتەی مرۆڤەکان لە جەستە گوناهبارەکەیاندا لەسەر ئەم زەوییە بژین، ئەوا بەردەوام کێشەیان دەبێت لەگەڵ وەسوەسەی گوناهکردندا. بەڵام باوەڕدارانی مەسیح لە ڕێگەی خوێندن و جێبەجێکردنی فێرکردنەکانی کتێبی پیرۆزەوە دەتوانن لە ژیانیاندا بەسەر ئەم وەسوەسەیەدا زاڵ بن و لەلایەن رۆحی پیرۆزەوە بەڕێوەببردرێن. ژیان لە ژێر دەسەڵاتی رۆحی پیرۆزدا واتە خۆسپاردن و پەیڕەوی کردن لە فەرمانەکانی رۆحی پیرۆز لە ژیانی رۆژانەدا.\nلە کاتێکدا کە زۆرێک لە دین و مەزهەبەکان داوا لە شوێنکەوتووانیان دەکەن کە هەندێک کاری دیاریکراو بکەن و هەندێکی دیکەش نەکەن، باوەڕی مەسیحییەت واتە دامەزراندنی پەیوەندییەکی شەخسی و زیندوو لەگەڵ خودا. مەسیحییەت باوەڕکردنە بەوەی مەسیح لە سەر خاچ لە پێناو پێدانی باجی گوناهەکانی ئێمە گیانی سپارد و دووبارە لە مردن هەستایەوە و زیندوو بوەوە. لەبەرئەوەی باجی گوناهەکانت دراوە، بۆیە ئێستا دەتوانیت لەگەڵ خودا پەیوەندی شەخسی و تاکەکەسیت هەبێت. دەتوانی بەسەر سروشتی گوناهبارتدا زاڵ بیت و ملکەچی خودا بیت و پەیوەندیت لەگەڵی هەبێت. ئەمە واتای راستەقینەی مەسیحییەتە لە ژێر رۆشنایی کتێبی پیرۆزدا.


دڕندە - (Monster(2004\nله‌لایه‌ن: محەمەد ڕزگار - به‌روار: 2021-01-16-02:51:00 - کۆدی بابەت: 1366\nچیرۆك: باس لە دکتۆرێکی یابانی دەکات لە ئەڵمانیا نیشتەجێیە تاوەکو شەوێک نەشتەرگەری بۆ کوڕێکی بچوک دەکات، کە گوللەی بەر سەری کەوتووە. بەڵام شەوێک پاش ئەوەی دکتۆرەکە دوور دەخرێتەوە بەهۆی نەشتەرگەری کردنی کوڕەکە بەهۆی نیازپاکی ئەوا بەڕێوەبەری نەخۆشخانەکە و یاریدەدەرانی بە هۆکارێکی نادیار دەمرن، منداڵەکە و خوشکەکەشی ون دەبن. پاش نۆ ساڵ کوڕەکە دەبینێتەوە و گەورە بووە کە کاری خراپ دەکات و خەڵک دەکوژێت، دکتۆرەکە بۆی بەدیار دەکەوێت کەوا ئەو دوو منداڵە چەندان نهێنیان لە پشت بووە و مێژوویەکی ڕەشیان هەیە کە لەوانەیە ژیانی چەندان خەڵک بخاتە مەترسیەوە. جا لێرەوە بەدوایان دەگەڕێت و واز لە کاری دکتۆری دەهێنێت تا تۆڵەی خۆی بکاتەوە.\nMonster (بە کوردی: دڕندە) (بە یابانی: モンスター) ئەنیمیەکە بۆ سەرووی ١٨ ساڵییە و پڕە لە دیمەنی توندوتیژی و نەشیاو وە ماوەی ٢٤ خولەکە بۆ هەر ئەلقەیەک کە کۆی گشتی ٧٤ ئەلقەیە، لەلایەن کۆمپانیای Madhouse کاری دەرهێنانی بۆ کراوە کە ئەو کۆمپانیایە خاوەن چەندان ئەنیمی بەناوبانگە و بەناوبانگترین بریتیە لە death note. جۆری ئەنیمیەکە (تاوانکاری، درامی، نهێنی، ترسناک، دەروونی)ە.\nهەنێک زانیاری و تێبینی\nسەرەتا زنجیرەکە لە مانگا وەرگیراوە وە هەمان ناوی بۆ دانراوە، کە لەلایەن ناوکی یوراساوا نوسراوە و وێنەی کێشاوە.\nمانگاکە بریتیە لە ١٦٢ چاپتەر و یەکەم چاپتەر لە ١٩٩٤ دەرچوو تا سالی ٢٠٠١ بەردەوام بوو، پاش نزیکەی سێ ساڵ لە تەواوبوونی کرا بە ئەنیمی و پەخشکرا.\nڕەیتینگی زنجیرەکە زۆر بەرزە و پێشوازی باشی بۆ کراوە لە سایتەکان بۆ نموونە لە سایتی تایبەت بە ئەنیمی My Anime List توانیوێتی ٨.٧٣ بهێنێت، وە لەسایتی IMDB توانیەتی ٨.٦ بهێنێت. لە سایتی تایبەت بە ئەنیمی My Anime List ڕیزبەندی ٢٩ ی گرتووە لەنێوان هەموو ئەنیمیە زنجیرەیەکان.\nوە لەنێو هەموو ئەنیمیەکان چ موڤی و چ زنجیرە توانیوێتی پلەی ٣٧ بەدەست بهێنێت لەکۆی ١٥٠ هەزار دەنگ.\nمانگاکە نەک هەر ئەنیمی بەڵکو کراوەتە سەر ڕۆمان و لەلایەن هەمان دەرهێنەرەوە پاش نزیکەی شەش مانگ لە تەواو بوونی مانگاکە واتا ساڵی ٢٠٠٢. لە سایتی بەناوبانگی IMDB لەنێو ٢٥٠ بەهێزترین زنجیرەکان توانیەتی بگاتە ١٥٧ ەم بە ڕەیتینگی ٨.٦.\nمانگاکەی لە سایتی My Anime List لەنێو هەزارەها مانگا دا توانیەتی ڕیزبەندی پێنجەم بێت بە کۆی دەنگی ٤٢ هەزار دەنگ. لە ساڵی ٢٠١٣ پشت ڕاستکراوە کە HBO بەتەمایە مانگاکە بکاتە زنجیرە و لەشێوەی Live Action بێت و وە ئێستاش خەریکی چیرۆکەکەن.\nدواتر هەوالی ئەوە بلاوبۆوە کاری نوسینی دراوەتە دەست ستیڤن تۆماس کە پێشوتر کاری کردووە لە Sherlock و Doctor Who.\nتا ئێستاش سێ دانە دەرهێنەریان داناوە بۆ کاری دەرهێنانی. مانگاکە هەر لە ساڵی ١٩٩٧ تا ٢٠٠٩ توانیەتی چەندان خەڵات ببات و چەندین ناوبانگ بۆ خۆی و زنجیرەکە پەیا بکات وەک خەڵاتی باشترین مانگا و خەڵاتی نایاب و وێنەکێشانی نایاب و چەندانی تر.\nهیدنۆبو کویچی لە ڕۆڵی دکتۆر کێنزۆ تێما\nمامی کۆیاما لە ڕۆڵی ئێڤا هێینمان\nمامیکۆ نۆتۆ لە ڕۆڵی نینا فۆرتنەر\nجونکۆ تاکێچی لە ڕۆڵی دێیتەر\nتۆمۆکازو سێکی لە ڕۆڵی کارل نیومەن\nئێیجی هاناوا لە ڕۆڵی هێربێرت ناوپ\nشیهۆ کاواراگی لە ڕۆڵی وۆلفگانگ گریمەر\nتسوتۆمو ئیسۆبی لە ڕۆڵی هێنریچ لەنگ\nکازوکۆ یاناگا لە ڕۆڵی فۆلس مانگۆ\nماساکی یاجیما لە ڕۆڵی هارتمان\nبابه‌ته په‌یوه‌ندیداره‌كان به : دڕندە - (Monster(2004


ساڵێک بێ شەرمەزاربوون - قەڵەم\nلە مێژە دەمەوێ ئەمساڵم وەک پار نەچێ و واهەست بکەم ئەوەی پێی گووتم "ساڵی نوێت پیرۆز" ئەم دەستەواژەی خەسار نەکردووە و لە گەڵ دۆخی من یەک بێتەوە؛ بەڵام نازانم بۆ تا هەنووکە نەمتوانیوە دۆزێکی وەها بخوڵقێنم پڕاوپڕی پەرداخی ئەم دەستەواژە بێ و چیدی لەوە زیاتر شەرمەزاری بێژەرەکانی نەبم.\nئەغڵەبی ساڵ، رۆژی بیستی رەشەمە ئەو رۆژەیە وا هەست دەکەم ئەو ساڵەش خەریکە دووایین چرکەکانی تەمەنی کورتی خۆی خەرج دەکا و تا چەند رۆژی داهاتووی، سیک و چرووک دەکەوێت. هەر لەو کاتانەدایە کە تینی کەم‌هێزی هەتاو مژدەی دڕانی بەرگی هەژارت پێ ئەدا و، لە بەڕۆچکێک دەگەڕێی لەشت هەڵبخەی و لە بەر تیڕێژی زێڕینی خۆردا خاو بیتەوە و، بتڵیسێیتەوە؛ رێک وەک قوڵەمارێکی سڕ کاتێک لە سەر تاشە بەردێکی تەخت خۆی هەڵدەخا و ئارام ئارام دەژیێتەوە. هەر لەو کاتەشدایە کە زەینە ــ وشیار یان گێلەکەت ــ یەک ئان ئەو کورسییە چیمەنتۆیەی پارکی قەڵای شارەکەتت دێنێتەوە یاد کە ساڵانی رابوردوویش چەند کاتژمێرێکت ڕەگەڵیا بردۆتە سەر و لەوێوە، لەو بەرزاییە دڵڕفێنەوە، شکۆمەندی گمۆ، بەرزترین چیای ئەو دەڤەرەت بۆ نوێندراوەتەوە و لێت هەڵڕوانیوە؛ گەرچی دەکرا ئەو نشینگەیە رووپەڕی گابەردێک بێ لە ناو دڵی پێنج گوێزەکەی چیای بابۆس، یان تەختایی نەرمانکێک بێ لە سەر سینەی چیای دووزینی پاڵکەوتوو.\nلای کەسێک گەر بە درێژایی تەمەنی، شوێنێک ناوەند بووبێ و ئەوێی دی پەڕاوێز، ئەستەمە بتوانێت لە ئانێکدا جێ گۆڕکێیان پێ بکات و جۆرێکی تر بڕوانێت. قەڵا، پارکە گچکەکەی ئێستای قەڵا، لە زەینمدا، نەقشی هەمان ناوەند دەگێڕێ و شاریش، بە هەموو نەگریسیەکانیەوە رۆڵی پەڕاوێز. بۆیە تا دەگەینە بیستی رەشەمە، ئەوەی لە هەموو شتێکی دیکە زەینم هەڵاوگیر دەکا جووڵان بەرە و هەمان شوێنەو، تا نەچمەوە ئەوێ و لەسەر ئەو کورسییە چیمەنتۆ رەنگپەڕیوە دانەنیشمەوەو لەو بەرزاییەوە سووڕێک لە هەموو شار نەڕوانم ئارام نابمەوە و ئۆقرە ناگرم. کاتێکیش هێشتا جێ سمتم گەرم نەبووە و لە سەروبەندی رامووسینی شەختەی چیمەنتۆکەدایە، بیرۆکەکان لە بەر چاومدا رێژە دەڕۆن و تەمایانە سەرنجم لێ بقۆزنەوە.\nیەکەم بیرۆکە کە کراس‌سووری بەر تیپە و لە پێش هەمووان دەگاتێ، بیرۆکەی "کات"ە؛ ئەو "کات"ەی ساتێک لێی دەڕوانم و دەیبینم کە چەند هەنگاو پێش یەکەی بیرۆکەکان کەوتووە و زوڕنایەکی درێژی بە دمەوەیە و تێی دەتووڕێنێ و، جگە لە دیمانەکەی، دەنگی ناگات یان هەر دەنگی لێوە نایات. ئەو "کات"ەی، تا ئێستا نەمتوانیوە بە روونی پێناسەی بکەم کە ئاخۆ: بوونەوەرە، دیاردەیە، پێکهاتەیە یاخود هەر شتێکی دیکەی لەو بابەتە! تەنها هێندە دەزانم کە بە درێژایی تەمەنم هەمیشە پێشقەراوڵی یەکەی بیرۆکەکان بووەو، هەموو ساڵێک لەم کاتەدا بە جلێکی فەرمی رەنگ سووری تۆخترەوە خۆی نواندۆتەوەو، تا تەمەنیشم هەڵدەکشێت لە جیهانی زەینمدا فەزایەکی فرەترو بەربڵاوتر داگیر دەکات.\nئەوەی بیرۆکەی دووهەم چوون تاکێک لە ریزی پێشەوەی رێژەی بیرۆکەکاندا دەگونجێنێت پێداویست بوونی پێویستپێویستبوونی نییە بۆ سەری ساڵ و بە کار هێنانی لەو دەمەدا، بەڵکوو نیازێکی دەروونیە کە بە پێی مێژوو لە قوڵترین و نامۆترین هەرێمەکانی ناخمدا رەگاژۆبووە و پێگەی خۆی قایم کردووە. ساڵ بە ساڵ و ڕەگەڵ هەڵدانیشی، دەبێ باشتر لە پار و پێرار و، ساڵەکانی تریش پاراو بکرێ و، بەو جۆرە تینووێتیەکەی بشکێت؛ ئەویش دیاردەیەک نییە جگە لە دەستەبەرکردنی سووتمانی ئاگرێکی مەزنی ئابڕوومەند بۆ ئێوارەوەختی نەورۆز و، چرکەساتی دەستپێکی ساڵێکی نوێ.\nهێشتا بیرۆکەی سێیەم لە جەغزی هەڵبژاردنی قاتێک قووماشی نوێی پیاوانەدا دەخولێتەوە کە لە ناکاو دەکەوێتە بەر تیری تیژی ئاماژەی سەرنجم و بە پەڕاوێزی بازنەکەدا دادەکوترێت.\nناگەم بیرۆکەکانی تر هەڵپەردێوم بایەکی بە تەوژم رشتەکانیان دەپسێنێ و وەک هەوداکانی تاقمێ کۆلارەی یەکدەست، لە مستیان دەئاڵێنێ و، بەرە و بەرزاییەکان رایاندەپێچێت. خاڵ و بەڵەکیان بەو بەرزاییەوە لە پۆلێک پنتکی رەش دەکەن تفەنگچییەک بە خەشابێکی حەفتاوپێنجی دایبێژتبێت و ئاسەواری گوللـەکانی، بەو قووماشە بێ خەوشە شینەی ئاسمانەوە جێ مابن.\n"هەر بیرۆکەیەک و پنتکێکی رەش بە بەرۆکی ئاسمانی ساماڵەوە!"\nهێشتا لە هەژماردنی خاڵەکان نەبوومەتەوە نووکی زمانی بڵێسەکانی ئاگرێکی مەزن سەر لەو پنتکانە دەسوێت. تینی ئاگرەکە پشتم دەبرژێنێت. رەگەڵ ئاوڕدانەوەکەمدا مانای ئەو 'جل الخالق'ەی بە تەوژم لە زارمەوە هەڵڕژا تا دواسنوورەکان دەمواقێنێت!\nئاگرێکی نەورۆزانەی وا و، لێ ئانی مێژووێکی کۆن تەشقی سەرمای دەم شێوی بیستەمین رۆژی رەشەمەی شکاندووە و بوولێڵی درەنگوەختی ئێوارەیەکی، بە جەنگ خواستووە. رمبەی دەهۆڵ لەرەی ناوەتە هەیکەڵی چیاکانی دەورووبەر، خوشکە زوڕناش زێدەتر. چۆپی‌کێشی دوانزەسوارە، چەند گەز، گەڕی هاوەڵەکانی جێ هێشتووە و، هەر تەقە و قرچەی دەسماڵیەتی. پووزلەخ، رانک و چۆغە، پشتوێنی حەوت قەف، فەرەنجی، جامەدانە و گەلێک بەرگی‌تر کڵاشەیانە. فیشکەی چوپوغەکەی خانیش لەو بەرەوە بە ناو گڕ و هەڵڵادا مەودابڕە. گورگئاسان بریسکەی چاوی چەکدارەکانی خان. ناتوێنەوە پرووشەکان و ناگەنە سەر زمانی بڵێسەکان؛ دەبنە هەڵم. تەمتۆمانی گڕ و گەڕ و پرووشە و دەنگە. گێژەنێکی فرە ڕەنگ و فرە رەهەندی وا، رەنگە بە بیری سڵێمانبەگی باپیریدا بێت. ئەوەی راماندوویەتی و گەلێک لای سەیر هاتووە دەرکەوتنی لە ناکاوی ئەو شایلۆغان و گەڕە مەزنە نییە، بەڵکوو قەبارەی هەڵچوونی ئەو هەموو هەست و سۆزەیەتی کە پەرێزی ساڵەکان هیچ، سنووری چاخەکانیشی بڕیوە و، خۆی بە غەریبیش نازانێت. دەڵێی رەگەڵ یەکە بە یەکەی ئەو حەشیمەتەی ئێستا لەوێدا خڕن و بەزم دەگێڕن هەر لە خان، کەیخودا، تفەنگچی، کۆڕی هەڵپەڕکێوە بگرە هەتا رەشایی، گزیر، گاوان و نزمترین پلەکانی ئەو ئاوەدانیە، بە جۆرێک لە جۆرەکان پەیوەندی رۆحی هەبووە و، لە گەڵیاندا ژیاوە. بێ‌خەبەر لەوەی هەنووکە لە سەدەی بیست‌ویەکەمدا رێ دەکا و، وا دە رۆژی دیکە سەری ساڵە و، دەبێ دیسانەوە بیر لە وەڵامێکی پڕ بە پێست بۆ ئەو دەستەواژە بکاتەوە کە "ساڵێکی نوێ"ی دیکەی لێ پیرۆز دەکات! کەچی ئەم هەر هاتۆتەوە سەر ئەو کورسییە چیمەنتۆ رەنگ پەڕیوەی پارکی قەڵای شار و، تازە، بیر لە دابین کردنی تەقەمەنیش دەکاتەوە بۆ ئێوارەدەمی نەورۆز.


پەیمانگای ریفۆرم بۆ گەشەپێدان سەکۆی بەشداری گشتی لە هەرێمی کوردستان راگەیاند – RID\nرۆژی شەممە رێکەوتی ٢٠١٧/١٢/٩ لە هۆتێلی نێودەولەتی هەولێر (شیراتۆن) پەیمانگای ریفۆرم بۆ گەشەپێدان (RID) لە کۆنفرانسێکدا بە ئامادەبونی زیاترلە ١٠٠ بەشداربوو کە پێکهاتبوون لە ئەندامانی پەرلەمان، چالاکوانانی رێخراوەکانی کۆمەلی مەدەنی، دام دەزگاکانی حکومی، دەسەلاتی دادوەری و راگەیاندکاران لە زۆربەی شارو شارۆچکەکانی کوردستان سەکۆی بەشداری گشتی راگەیاندرا.\nلەسەرەتای کۆنفرانسەکەدا، دانا سـعید سۆفی، سەرۆکی پەیمانگای ریفۆرم بۆ گەشەپێدان بەخێرهاتنی ئامادەبوانی کرد و ئامانجی کۆنفرانسەکەی بۆ ئامادەبوان خستەروو.\nپاشان، کۆنفرانسەکە بە پانێلێک کە پێکهاتبوو لە نوێنەری بەرێوەبەرایەتی فەرمانگەی رێخراوە ناحکومیەکان، دەسەلاتی دادوەری، ئەندامی پەرلەمان و رێخراوەکانی کۆمەلی مەدەنی دەستی پێکرد. بەشداربوان تیشکیان خستە سەر زەمینە و بەربەستەکانی بەردەم بەشداری گشتی لە هەرێمی کورستان و دواجار ئامادەبوان را و سەرنجەکانی خۆیان لەسەر بابەتەکە پێشکەش بە ئەندامانی پانێلەکە کرد.\nلە بەشێکی تری کۆنفرانسەکەدە، بەشداربوان کران با چوار گروپ بە مەبەستی دارشتنی ئەرک، تێروانین، ئامانج، پلان، ئەندامیەتی و چالاکیاکانی سەکۆی بەشداری گشتی لە سالی داهاتودا.\nئامانج لەم سەکۆیە بریتیە لە زیادکردنی ئاستی بەشداری هاولاتیان لەو بریارو یاسایانەی دەردەچن لەلایەن دەسەلاتە گشتیەکانەوە. وەک مافێکی ئاسای، هاولاتیان مافی بەشداریان هەیە لە زۆرێک لەو بریارانەی کە پەیوەستن بە ژیانیانەوە.\nشایەنی باسە، بیرۆکەی دروستکردنی ئەم سەکۆیە دوای ئەوەوە هات کە پەیمانگای ریفۆرم بۆ گەشەپێدان راپرسیێکی مەیدانی لە هەرسێ پارێزگای کوردستان ئەنجامدە بە مەبەستی زانینی رێژەی بەشداری گشتی لە هەرێمی کوردیستان. ئەنجامەکەی دەرکەوت کە بە رێژەی %٩٠ هاولاتیان رۆلیان نیەو بەشدارنین لەو بریارو یاسایانەی لە دامو دەزگاکان دەردەجن.\n← پەیمانگای رید سێیەم کۆبونەوەی لەگەل رێخراوەکان ئەنجامدا\tستراتیژی رووبه‌رووبوونه‌وه‌ی گه‌نده‌ڵی له هه‌رێمی كوردستان →


لە ئەمریکا کچێکی موسڵمان دەکوژرێ\nلەلایەن دەرباز ساڵح 19/6/2017\nرێباز عەلی، پەیامنێری رووداو لە واشنتن باسی رووداوەکە دەکات\nلە ئەمریکا کچێکی موسڵمانی تەمەن 17 ساڵ بەناوی نەبرا، دوای ئەوەی لە مزگەوتێک دێتە دەرەوە، دەڕفێنرێت و پاشان دەکوژرێت.\nرێباز عەلی، پەیامنێری رووداو لە واشنتن رایگەیاند، کچەکە لەگەڵ ژمارەیەک هاوڕێی لە شەوی قەدر بوون لە مزگەوتێکی شاری فێرتفراکس لە ویلایەتی ڤێرجینیا، کاژێر 04:00 ی بەرەبەیانی رۆژی یەکشەممە 18-6-2017 بەکاتی واشنتن، بەمەبەستی نانخواردن لە رێستۆرانتێک لە مزگەوتەکە هاتوونەتەدەر.\nوەک پەیامنێری رووداو باسیکرد، کەسێک بە ئۆتۆمبێلێک لایان وەستاوە و قسەی پێگوتوون، ئەوانیش وەڵامیان داوەتەوە. بەگوتەی پۆلیس و شایەتحاڵان، شۆفێری ئۆتۆمبێلەکە دابەزیوە و دارێکی بەیسبۆڵی پێبووە، لە کچەکەی داوە تاوەکو کەوتووەتە سەر زەوی، پاشان لەگەڵ خۆی بردووە و رفاندوویەتی.\nهاوڕێکانی دەستبەجێ پۆلیسیان ئاگادارکردووەتەوە، پۆلیس تاوەکو کاژێر 03:00 ی پاشنیوەڕۆ بەکاتی واشنتن بەدوای شۆفێرەکەدا گەڕاون، بەڵام ئەوکات تەرمی کچەکەیان لە یەکێک لە دەریاچەکانی نزیک مزگەوتەکە دۆزیوەتەوە.\nپەیامنێری رووداو ئاماژەی بەوەدا کە دواتر پۆلیس کەسێکی تەمەن 22 ساڵی بەناوی داروین مارتینس دەستگیرکردووە، گومانلێکراوە و پێدەچێت ئەو کەسە بووبێت کە تاوانەکەی ئەنجامداوە.\nمیدیاکانی ئەمریکا بە تاوانی رق و کینە مامەڵە لەگەڵ رووداوەکە دەکەن و پێیانوایە، تەنها لەبەرئەوەی نەبرا موسڵمان و لەچک لەسەر بووە، تاوانەکەی بەرامبەر ئەنجامدراوە.\nنیشانەکردن : ئەمریکا\n1662 ژمارەی بینین


ماڵپەری فیردەوس | حوکمی برژانکی صناعی بۆ ئافرەتان؟\nسەردێری پرسیار:حوکمی برژانکی صناعی بۆ ئافرەتان؟\nبەرواری دانان :2021-03-09 کۆدی پرسیار:2353\nپرسیار: حوکمی برژانکی صناعی بۆ ئافرەتان؟\nوەڵام: زانایان دەڵێن دانانی برژانکی صناعی دوو حالەتە:\nیەکەم: ئەگەر ئافرەتێک پرژانکی نەبێت یان نەمابێت، لەم حالەتە دروستە برژانکی صناعی دابنێت، چونکە لە بابەتی داپۆشینی عەیب و لادانی عەیبە.\nدووەم: ئەگەر ئافرەتێک برژانکی صناعی دابنێت بۆ جوانی بێ ئەوەی برژانکی هیچ عەیبی هەبێت، ئەمەیان حەڕامە لەبەر دوو هۆ:\n١-ئەم برژانک دانانە وەک قژی صناعی وایە و هەمان حوکمە.\n٢-زۆربەی جار دانانی برژانکی صناعی زیان بە شوێنەکە دەگەیەنێت.